توركیا هێزی زیاتر ڕەوانەی سەر سنوری سوریا دەكات – تۆڕی میدیایی خەڵک\n2019/07/09 - 11:16 PM\nدوای پەرەسەندنی گرژی و ئاڵۆزییەكانی نێوان ئەنقەرە و دیمەشق، سوپای توركیا بەشێكی تری لە هێزەكانی كۆماندۆ ڕەوانەی سنورەكانی سوریا دەكات.\nئاژانسە هەواڵییەكانی توركیا بڵاویانكردەوە، كاروانێكی سەربازیی كە لە 50 زریپۆشی پڕ لەسەربازی كۆماندۆ پێكهاتووە لە چەند بنكەیەكی سەربازی جیاجیای توركیاوە گەیشتوونەتە قەزای قەرەقخان لە ویلایەتی هاتای لەسەر سنوری سوریا.\nهاوكات چەند سەرچاوەیەكی سەربازی توركیا ئاشكرایان كردووە، هێزەكانی كۆماندۆ بۆ بەهێزكردنی ئەو یەكە سەربازییانە ڕەوانەكراون كە لە ناوچە سنورییەكانی سوریا جێگیر كراون.\nبەهۆی ئەو هێرش و پەلامارانەی كە لە چەند هەفتەی ڕابردوودا كرانە سەر خاڵەكانی چاودێری سوپای توركیا لە ئیدلب گرژی و ئاڵۆزی لەنێوان ئەنقەرە و دیمەشقدا دروست بووە و توركیاش سوپای سوریای بە ئەنجامدانی ئەو هێرشانە تاوانبار كرد و هێزی زیاتری ڕەوانەی سنورەكانی سوریا كردووە.\nپیرانشار.. فەرماندەیەكی سوپای پاسداران و دوو ئەندامی تری ئەو سوپایە كوژران


دوو کاتژمێر لە زیندانی ئاکرێدا\nپاره‌وسه‌رمایه‌یه‌کی زۆر. ڤێلا و کۆشک و ته‌لارێکی شاهانه . سێکس و ڕابواردنێکی ڕاسپۆتینیانه . کاره‌که‌رو نۆکه‌رێکی بێ ئه‌ژمار. چۆن که‌وتمه ناو ئه‌م نازو نیعمه‌ت و به‌هه‌شتی سه‌رزه‌وه‌ییه‌وه، ئه‌وه ده‌بێت باشترین ڕۆمانووس به‌کرێ بگرم تا ئه‌و ڕووداو و وه‌رچه‌رخانه مێژووییه له ژیانی مندا بکاته ڕۆمانێک که هه‌موو گه‌لانی جۆراوجۆری دنیا تامه‌زرۆی خوێندنه‌وه‌یبن . ئێستا له‌م ژیانی به‌هه‌شت ئاسایه بێزار بووم . خۆشی و چێژی ژیانیش له به‌هه‌شتدا سنووری دیاریکراوی خۆی هه‌یه. ناکرێت تۆ هه‌ر دابنیشت و هه‌موو شت له به‌رده‌م و ده‌ستدا ئاماده بێت . هه‌ر ڕۆژه‌ی 72 جار سێکس له‌گه‌ڵ حۆری و قۆڕیدا بکه‌یت . شان دادان له نێوان جۆگه‌ی هه‌نگوین و شه‌رابدا، خه‌وتن له‌ژێر سێبه‌ری هه‌زاران دره‌ختی به‌رداردا. ڕازاندنه‌وه‌ی سه‌د جۆر خواردن له سه‌ر سفره‌ی 3 ژه‌مه‌که‌ت و زۆرشتی تریش، ئه‌مانه هه‌موویان مرۆڤ بێزار ده‌که‌ن . ژیان له‌م به‌هه‌شته‌دا دووباره بوونه‌وه‌یه . له دووباره بوونه‌وه‌ش خراپتر، ته‌مه‌ڵکردن و کارنه‌کردنه . له ژیانی ئه‌م به‌هه‌شته، که به‌پاره‌و سه‌رمایه‌که‌ی خۆم دروستمکردووه، به‌ته‌واوه‌تی وه‌ڕس و بێزار بووم. بێزار بوونیش، نه‌خۆشی خه‌مۆکی به‌دوای خۆیدا ده‌هێنێت . ئه‌و نه‌خۆشییه خه‌مۆکییه نه‌عله‌تییه، به‌درێژایی ژیانم لێم جودا نه‌بۆته‌وه، به‌ڵام ژیانی ته‌مه‌ڵانه‌ی ناو ئه‌م به‌هه‌شته ده‌ستکرده‌شم، هه‌زاران قات باری ئه‌م نه‌خۆشییه‌ی له سه‌ر مێشک و ده‌رونم سه‌نگینتر کردۆ‌ته‌وه . ده‌ترسم له نه‌کاودا بمرم . مردنیش واته کۆتایی ئه‌م به‌هه‌شته و له‌ده‌ستدانی هه‌تا هه‌تایی پاره، کۆشک و ته‌لارو ژنه‌کانم. تارمایی مردن له ناو ئه‌م نه‌خۆشییه خه‌مۆکییه‌مدا به‌دی ده‌که‌م . تا هه‌نوکه نه‌مبیستووه نه‌خۆشی خه‌مۆکی مرۆڤ بکوژێت، به‌ڵام بیستومه که له هه‌موو خۆشییه‌کانی ژیان بێبه‌ریت ده‌کات . زۆرکه‌سیش که دووچاری ئه‌م نه‌خۆشییه بوون، بۆ ئه‌وه‌ی  لێی ڕزگارببن، چاره‌یه‌کیان له‌به‌رده‌مدا نه‌ماوه و په‌نایان بۆ خۆکوشتن بردووه . ئه‌ی فلادمیر مایکۆفسکی شاعیری گه‌وره‌ی ڕووسی، ئه‌ی سادقی هیدایه‌تی چیرۆکنووسی ئێران و زۆریتریش له ناودارانی جیهان، بۆڕزگار بوون له نه‌خۆشی خه‌مۆکی خۆیان نه‌کوشت ؟ . نه هێشتا زووه بۆ ئه‌م په‌رچه‌کرداره شێتانه‌یه . ئه‌وانه هیچ کۆشک و ته‌لار و سه‌رمایه‌یه‌کیان نه‌بوو . من به‌پێچه‌وانه‌وه، هه‌موو شتێکم هه‌یه، ته‌نها قه‌ڵه‌م و ده‌موپلی ئه‌وانه نه‌بێت . قه‌ڵه‌م و ده‌م و پلی قسه‌کردنیش بۆخۆی سه‌رمایه‌یه‌که، به‌ڵام له شه‌یتان بازاڕی ئه‌مڕۆدا تورێکی قوڕاوی ناکات . گرنگ ئه‌وه‌یه هه‌وڵه‌کانم به‌رده‌وام بێت بۆ ڕزگار بوون له‌م نه‌خۆشییه . هه‌وڵی دیکه‌م زۆرداوه، به‌ڵام بێسه‌رئه‌نجام بوون . هه‌موو ڕێگه‌یه‌کی خراپم تاقیکرده‌وه . به ئاره‌زووی خۆم مرۆڤم کوشت، ئه‌شکه‌نجه‌مدان . هه‌موو شێوه‌کانی ئه‌شکنجه‌دانی مرۆڤم به‌کار هێناو ته‌نانه‌ت ئێستا پرۆفیشناڵترین که‌سم له‌و بواره گرنگه‌ی ژیانمدا . ئازارو ئه‌شکه‌نجه‌دانی مرۆڤی بێده‌سه‌ڵات، له سێکسکردن چێژی زیاتری لێوه‌رده‌گرم. ئازاردانی مرۆڤ، به هه‌موو خۆشی و چێژه‌کانییه‌وه، نه‌یتوانی کۆتایی به نه‌خۆشی خه‌مۆکییه‌که‌م بهێنێت . ساڵێک پێش له ئێستا، یه‌کێک له کاره‌که‌ره‌کانم،که خه‌ریک بوو سفره‌ی نانخواردنی به‌یانی بۆ ده‌ڕازاندمه‌وه، پێی ووتم " گه‌وره‌م، شتێکی تازه هاتووه‌ته بازاڕی وڵاته‌که‌مانه‌وه و به گه‌وره‌و بچووکی خه‌ڵکی ئه‌م شاره،سه‌ریانتێکردووه‌و وه‌ک ته‌له‌فزیۆن سه‌یری ده‌که‌ن ". پرسیارم لێکرد " ناوی ئه‌و شته چییه ؟ " . " گه‌و‌ره‌م کۆمپیوته‌ر " . یه‌کسه‌ر فه‌رمانمدا به کاره‌که‌رێکی دیکه‌م که سه‌ری له شتومه‌کی ئه‌لکترۆنیات ده‌رده‌چوو، بڕوات بۆم بکڕێت . کۆمپیوته‌ر و هێڵی ئه‌نته‌رنێتیشی خسته به‌رده‌ستمه‌وه . پاش 8 مانگ وانه وتنه‌وه‌ی به‌رده‌وام، فێریکردم ئه‌نته‌رنێت و کۆمپیوته‌ر چۆن به‌کار ده‌برێت . سه‌ره‌تا وام ده‌زانی ئه‌نته‌رنێتیش وه‌ک ته‌له‌فزیۆن ئاسانه، که‌چی دوای ئه‌و 8 مانگه تێگه‌یشتم چه‌نده ناڕه‌حه‌ته. له ناوه‌ڕاستی هه‌ر وانه‌یه‌کدا، کاره‌که‌ره‌که‌م پێیده‌وتم :" گه‌وره‌م فێر بوونی ئه‌مه بۆ تۆی تاجی سه‌رمان که‌مێک قورس و گرانه، به‌ڵام منداڵانی وڵاته‌که‌مان به یه‌ک هه‌فته هه‌موو شتێکی فێر ده‌بن و هه‌رچی جۆره یاریش هه‌یه پێی ده‌که‌ن ". ئه‌و قسانه‌ش هێنده‌ی تر باری ده‌رونی گرژتر ده‌کردم، چونکه یه‌کێک له هۆیه‌کانی خه‌مۆکی منداڵیم هه‌تاکو گه‌وره‌بوونم، دره‌نگ تێگه‌یشتنم بوو له شته زانستییه تازه‌هێنراوه‌کان بۆ وڵاته‌که‌مان .\nله ئه‌نته‌رنێتدا زۆر گه‌ڕام بۆ چاره‌سه‌رکردنی نه‌خۆشی خه‌مۆکییه‌که‌م . سه‌رئه‌نجام ناوی پرۆفیسۆرێکم له زانکۆی الازهر له قاهره په‌یداکرد . پاش ئیمه‌یڵ گۆڕینه‌وه‌یه‌کی زۆر، ڕۆژێک بۆی نووسی بووم: " منیش کوردم و له بنه‌ماڵه‌ی به‌درخانییه‌کانم . به پێچه‌وانه‌ی باب و باپیرانمه‌وه، بواری کارکردنی من ڕۆژنامه‌گه‌ری و سیاسه‌ت نییه . من پرۆفیسۆرم له بواری ده‌رونناسیدا " . داوام لێکرد که یان ئه‌و سه‌ردانی من بکات یان من سه‌ردانی ئه‌و بکه‌م، به‌ڵام داوه‌که‌می ڕه‌تکرده‌وه . هۆی ڕه‌تکردنه‌وه‌ی داوه‌که‌م له‌لایه‌ن ئه‌و به‌ڕێزه‌وه ئه‌وه بوو که زۆر سه‌رقاڵ بوو به وانه وتنه‌وه‌وه .\nبیرم له‌وه کرده‌وه که تا ده‌ستم له پرۆفیسۆر به‌درخانی گیرده‌بێت، ڕێگای لای فاڵچی و شێخه‌کانیش بگرمه‌به‌ر . هه‌رچی فاڵچی ناوداری شاره‌که بوو ناردم به شوێنیاندا . بۆ چاره‌سه‌ری نه‌خۆشییه خه‌مۆکییه‌که‌م هه‌ریه‌که‌یان شتێکی پێشنیار ده‌کرد . له ناو هه‌موو پێشنیاره‌کاندا، دوو پێشنیار سه‌رنجیان ڕاکێشام؛ " که‌م سه‌یری ئه‌و وێنانه بکه که خه‌ڵکی حه‌سود له ئه‌نته‌رنێتدا بڵاوی ده‌که‌نه‌وه " . له مه‌سیجی ئه‌م فاڵچییه زۆڵه تێگه‌یشتم . پێشنیاری دووه‌میش ئه‌وه بوو که " له کاتی وێنه‌گرتندا زه‌رده‌خه‌نه‌ی ده‌ستکرد بخه‌مه سه‌رلێوه‌کانم، تا ناحه‌زانم به نه‌خۆشی خه‌مۆکییه‌که‌م نه‌زانن " . پاش فاڵچییه‌کانیش، ناردم به شوێن شێخێکی به ناوبانگی شاردا . شێخ به‌ڕاستی نوورانی بوو . هه‌رکه هاته ژووره‌که‌مه‌وه، به‌رچاوم ڕووناک بووه‌وه و هه‌ستم به خۆشی و ئارامییه‌کی ده‌روونی کرد . زۆر به ڕێزه‌وه له به‌ر شێخ هه‌ستام و پاش 20 ده‌قیقه، ڕازی ده‌ڵی خۆم بۆ شێخیش کرده‌وه و هه‌موو ڕاستییه‌کانی ژیان خۆم و خێزانه‌که‌م ، وه‌ک پیازی پاکراو خسته به‌رده‌ستییه‌وه . پاشان داوای چاره‌سه‌رم له شێخ کرد . شێخ وتی " ته‌نها چاره‌سه‌ری نه‌خۆشییه‌که‌ت، واز هێنان و ده‌ستبه‌ردار بوونته له ترس و له درۆکردن " . له‌به‌رامبه‌ر ئه‌و قسه‌یه‌ی شێخدا وه‌ک شیر هه‌ڵچووم و وه‌ک فیشه‌که شێته چووم به هه‌وادا . هه‌ر له‌وێدا فه‌رمانم به نۆکه‌ره‌کانمدا که په‌لبه‌ستی بکه‌ن و نه‌یه‌ڵن له ماڵ بچێته ده‌ره‌وه . به ده‌ست و پێ به‌ستراوی له ژێر زه‌مینه‌که‌دا زیندانیان کرد. دواتر شێخم نه بینییه‌وه . نازانم شێخیان برده‌وه بۆ ماڵی خۆی یاخود کاره‌که‌ره بێناموسه‌کانم به ڕیسوایی و به‌ڕووت و قوتی به‌ره‌ڵای ناوکۆڵانه‌کانی شاریانکرد .\nدووباره که‌وتمه‌وه بیری پرۆفیسۆر به‌درخانی. چوومه سه‌ر کۆمپوته‌ره‌که‌و نامه‌یه‌کی ئه‌لکترۆنی پاڕانه‌وه ئامێزم ئاڕاسته‌کرد . له نامه‌که‌دا بۆم نووسی بوو " زۆر به‌ڕێز و سه‌روه‌رم جه‌نابی پرۆفیسۆر به‌درخانی . من خزمه‌تکار و بچووکی به‌رده‌مت، زۆر پێویستم به هاوکاری و کۆمه‌کی به‌ڕێزتانه تا له‌م باره ده‌روونییه ئاڵۆزه ده‌رم بهێنن .. تکایه .. تکایه له زووترینکاتدا وه‌ڵام ". پاش دانانی ڕۆژ/ مانگ / ساڵ / ، ئه‌م نیمچه دێڕه‌شم وه‌ک زمانی ڕێز بۆ نووسی بوو " زۆر بچووکت تازه سه‌رمایه‌دارێکی کورد ". پاش یه‌ک هه‌فته پرۆفیسۆر به‌درخانی وه‌ڵامی دامه‌وه و بۆی نووسی بووم :" تکایه باکگراوندی خۆتم بۆ بنووسه ". ئه‌و دێڕه کورته‌ی پرۆفیسۆر خستمییه بارێکی ده‌رونی ئاڵۆزتر له‌وه‌ی که له منداڵیمه‌وه له‌گه‌ڵیدا به‌ره‌و ڕوو بووبوومه‌وه . سی و یه‌ک ڕۆژی ڕه‌به‌ق بیرم له‌و دێڕه‌ی پرۆفیسۆر کرده‌وه . تێگه‌یشتم پرۆفیسۆر نه فاڵچییه‌کانه‌و نه‌شێخه دووباره نه‌دیووه‌که‌یشه . پرۆفیسۆر له شێخ و له فاڵچییه‌کانیش زۆڵتره . له‌گه‌ڵ ئه‌م بنی ئیبلیسه‌دا ده‌بێت چی بکرێت ؟ له‌م بیر کردنه‌وانه‌دا بووم که سه‌رنجه‌کانم له‌سه‌ر بیری تیژی یه‌کێک له کاره‌کاره‌نم چه‌قی به‌ست . له‌وکاته‌دا که به ده‌سماڵێکه‌وه خه‌ریکی پاککردنه‌وه‌ی په‌نجه‌ره‌ی ژووره‌که‌م بوو، به ده‌نگێکی گیراوه‌وه بانگم کرد . ده‌موده‌ست له سه‌ر کورسییه‌که‌ی ته‌نیشتم دانیشت و ووتی " فه‌رمان بده گه‌وره‌م" . ووتم : " کاتی فه‌رمان نییه. ئه‌مه‌وێت بۆ کێشه‌یه‌ک ڕاوێژت پێبکه‌م . ماوه‌یه‌ک پێش له ئێستا، له ڕێگای ئه‌نته‌رنێته‌وه پرۆفسۆرێک بووه به براده‌رم . ده‌کرێت بۆ چاره‌سه‌ری کێشه‌ی دارایی به‌رده‌م کۆمپانیاکانم ڕاوێژی پێبکه‌ین و که‌ڵک له ئه‌قڵ و سه‌لیقه‌ی ئه‌و وه‌ربگرین، به‌ڵام ئه‌و داوای باکگراوندی کۆمپانیاکانم لێده‌کات و منیش حه‌ز ناکه‌م که بزانێت چۆن سه‌رمایه‌ی به‌گه‌ڕخراوم له کۆمپانیاکانمداده‌ستکه‌وتووه " . ڕاستی په‌یوه‌ندی حه‌کیم و نه‌خۆشی نێوان خۆم پرۆفیسۆرم له کاره‌که‌ره بیرتیژه‌که‌م شارده‌وه . نه‌مده‌ویست بزانێت خه‌ریکی چ به‌زمێکی دیکه‌م له‌گه‌ڵ جه‌نابی پرۆفیسۆردا. کاره‌که‌ره‌که‌م پێشنیاری کرد که هه‌مان یه‌ک دێڕی خۆی" تکایه باکگراوندی خۆتم بۆ بنووسه " بنووسمه‌وه و بۆی بنێرمه‌وه. بیرۆکه‌یه‌کی ئاقڵانه بوو . هه‌مان پێشنیاری کاره‌که‌ره‌که‌م جێبه‌جێکرد . پرۆفیسۆر له‌وه‌لامدا کتومت ئه‌وها وه‌ڵامی دامه‌وه: " ها ها ها ها... ئه‌و تیۆرییه ڕاسته‌که ده‌ڵێت تازه سه‌رمایه‌داره‌کان له پڕێکدا قه‌باره‌ی سه‌رمایه‌کانیان گه‌وره ده‌که‌نه‌وه، که‌چی ئه‌قڵیان وه‌ک ده‌ستمایه‌کانی پێشتریان بچووکتر ده‌بێته‌وه . ئاخر خۆ من نه‌خۆش نیم کاکی خاوه‌ن پاره . من پرۆفیسۆری ده‌روونناسیم و کاری من ناسینی نه‌خۆشییه ده‌رونییه‌که‌یه له‌سه‌ر بنه‌مای ئه‌و کێشانه‌ی که به درێژایی ژیانت ڕووبه‌ڕووت بوونه‌ته‌وه . هه‌تا تۆ ڕاستی ژیانی خۆت بۆ من باس نه‌که‌یت، من چۆن بتوانم ئه‌وه بزانم که تۆ به‌هۆی چ ڕووداوێکی دڵته‌زێنه‌وه تووشی ئه‌و نه‌خۆشییه ده‌روونییه هاتوویت و چۆنیش چاره‌سه‌ر ده‌کرێت ؟ " . له‌م وه‌ڵامه زانستی و ڕاستگۆیانه‌ی پرۆفیسۆر سه‌رم سوڕما. هه‌تا ئه‌و کاته تێنه‌گه‌یشتم که من گه‌مژه‌م، به‌ڵام دواتر تێگه‌یشتم که له به‌رده‌می پرۆفیسۆرێکداچه‌ند نه‌فام و بێ ئه‌قڵم . کاتێک هه‌ستم به گه‌مژه‌یی و نه‌فامی خۆم کرد، بێ سێ و دوو بڕیارمدا که باکگراوندی خۆمی بۆ بنووسمه‌وه . له سه‌ر کیوبۆرده‌که ده‌ستم به نووسینه‌وه‌ی باکگراوندی خۆم کرد.\nبه‌رله‌وه‌ی باکگراوندی خۆم بینێرم بۆ جه‌نابی پرۆفیسۆر، هه‌وای خنکاوی ژووره‌که‌م به‌جێهێشت و چوومه ده‌ره‌وه . له باخچه‌که‌ی به‌رده‌م کۆشکه‌که‌مدا ده‌ستم به پیاسه‌کردنێکی تووند کرد . له‌گه‌ڵ هه‌ر هه‌نگاوێکدا بیرم له‌و دێڕانه ده‌کرده‌وه که له بایۆگرافییه‌که‌مدا بۆ جه‌نابی پرۆفیسۆر ئاماده کردبوو . هه‌ستم ده‌کرد خوێندکارێکی زانکۆم و خه‌ریکم نووسینه‌وه‌ی نامه‌ی ته‌واوکردنی خوێندنی باڵام. له‌و چرکه‌ساتانه‌دا چوومه دنیایه‌کی تره‌وه و وام ده‌زانی خاوه‌نی هیچ سه‌روه‌ت و سامانێک نیم . سه‌روه‌ت و سامانی من ته‌نها ئه‌و باکگراونده بوو که بۆ پرۆفیسۆرم نووسی بووه‌وه . له‌م بیرکردنه‌وانه‌دا بووم، که یه‌کێک له نۆکه‌ره‌کانم سینییه چاییه‌که‌ی له‌ده‌ست به‌ربووه‌وه و ده‌نگی به‌ریه‌ککه‌وتنی کوپ و که‌وچک و قۆرییه‌که تێکه‌ڵ به یه‌کبوون . نۆکه‌ره ناسکوڵه‌که‌م ڕه‌نگی وه‌ک ڕه‌نگی سینییه زه‌رده‌که‌ی ده‌ستی په‌ڕی . بۆ ئه‌وه‌ی بیهێنمه‌وه باری ده‌رونی پێشتری خۆی، به ده‌م پێکه‌نینێکی ساخته‌وه وتم " ئێستا کاتی چا خواردنه‌وه‌ی نییه. باشتر که له‌ده‌ستت به‌ربوونه‌وه ". به زه‌رده‌خه‌نه‌یه‌کی ترس لێنیشتووه‌وه کۆیکردنه‌وه و به‌ره‌و ژووری چێشتخانه‌ی ناو کۆشکه‌که‌م گه‌ڕایه‌وه . دووباره ده‌ستم به بیرکردنه‌وه کرده‌وه . ته‌نها شتێک که له نووسینی باکگراونده‌که‌مدا بوو بووه هاوکێشه‌یه‌کی ماتماتیکی ئاڵۆز و سه‌رم لێیده‌رنه‌ده‌کرد، ساڵ و شوێنی له دایک بوونه‌که‌م بوو . به لێکدانه‌وه‌ی خۆم له ساڵی 1946 دا له گوندی " شوانکاره" له دایک بووم . به پێی بۆچوونی دایکشم له مانگی ئۆگۆستی ساڵی 1945، له شاری " نه‌ینه‌وا"ی کۆن له‌دایک بووم . زۆر باوه‌ڕم به‌و مانگ، ساڵ و شوێنه‌ی که دایکم پێی وتبووم، نه‌بوو ، چونکه دایکم هه‌م له ماتماتیکی نه‌ده‌زانی و هه‌م خانه‌کانی به‌شی کۆکردنه‌وه و هه‌ڵگرتنی زانیا‌رییه‌کانی مێشکیشی لاواز بووبوون و وورده وورده خه‌ریک بوو له کار ده‌که‌وتن.\nباخه‌وانه پیره‌که‌م که 10 مه‌ترێک دوورتر بوو لێمه‌وه، به ده‌م گۆرانی وتنیێکی نزمه‌وه خه‌ریکی ئاودانی ئه‌و شۆڕه‌بییه بوو که له ناوه‌ڕاستی باخچه‌که‌دا پرچه‌کانی کردبووه سێبه‌رێکی خڕی چه‌تر ئاسا به‌سه‌ر چیمه‌نه‌که‌ی ژێریدا. به‌ره‌و پیرمێرد و شۆڕه بییه‌که ڕۆیشتم . له‌دووری 2 مه‌تره‌وه، هه‌ستیکرد به‌ره‌وڕووی ده‌چم، سۆنده‌ی ئاوه‌که‌ی ده‌ستی به هێواشی له ژێر شۆڕبییه‌که داناو ده‌ست به‌سنگ به‌ره‌و ڕووم هات . ووتی " سه‌روه‌ری هه‌موومان، فه‌رمانێکت هه‌بوو ؟ " . ووتم " له چ ساڵ و ڕۆژێکدا و له کوێ له دایک بووم ؟ ". دووجار کۆکی و پاش قوڕگ پاککردنه‌وه و که‌مێک ڕامان وتی " ئه‌و ڕۆژه‌ی تاجی سه‌رمان له‌دایک بوو، باوکی باوکان له‌سه‌فه‌رێکی نادیاردا بوو . من ڕۆژه‌که و مانگه‌که‌م بیر نایه‌ت، به‌ڵام ده‌زانم که له ماڵی برا گه‌وره‌که‌ی دایکت له ساڵی 1946دا له دایک بوویت " . خۆشحاڵ بووم . لێکدانه‌وه‌که‌ی خۆم، دایکم و باخه‌وانه‌که‌م کۆکرده‌وه و بڕیارمدا که له بایۆگرافییه‌که‌مدا بنووسم له 31 ئۆگۆستی ساڵی 1946دا له باوه‌شی خێزانێکی قه‌سابی شاری " نه‌ینه‌وا "له‌دایک بووم .\nبه هێواشی به‌ره‌و ژووره‌که‌م گه‌ڕامه‌وه . دووباره چوومه‌وه به نامه‌که‌مدا. هه‌ڵه‌ی ساڵی له دایک بوونه‌که‌مم ڕاستکرده‌وه . جارێکی تریش بایۆگرافییه‌که‌مم خوێنده‌وه . دڵنیا بووم که هه‌موو ژیانی خۆمم به ڕاستی بۆ پرۆفیسۆر به‌درخانی نووسیوه‌ته‌وه . په‌نجه‌ی له‌رزۆکم له‌سه‌ر ماوسه‌که داناو بۆم نارد . پاش 2 ڕۆژ وه‌ڵامی دامه‌وه و ئه‌م پێشنیارانه‌ی بۆ کردبووم :\n- سه‌یری هه‌واڵ، ده‌نگ و باسی بازاڕ و سیاسه‌ت مه‌که له تیڤی و ڕۆژنامه‌کاندا . تا سێ مانگ ئه‌نته‌رنێت به‌هیچ شێوه‌یه‌ک مه‌که‌ره‌وه و واز له ئیمه‌یڵ ناردن بۆ من و هه‌موو دۆستانت بهێنه.\n- چایی و کۆفی واز لێبێنه .\n- له ئاوێنه‌دا زۆر سه‌یری خۆت مه‌که.\n- بۆ 1 مانگ ڕیشت مه‌تاشه، به‌ڵام سمێڵت کورت بکه‌ره‌وه.\n- ناسنامه‌ی که‌سێتییه‌کی ساخته دروست بکه و ناوی خۆت بگۆڕه .\n- له‌و یه‌ک مانگه‌دا کۆشک و ته‌لاره‌کانت به‌جێبهێڵه. بڕۆره ناو شار و وه‌ک مرۆڤێکی ئاسایی و بێ پاره بژی .\n- مه‌هێڵه هیچ که‌س به‌و کارانه‌ت بزانێت که ده‌ته‌وێت ئه‌نجامی بده‌یت و له هیچ کارێکت دوو دڵ و په‌شیمان مه‌به‌ره‌وه .بڕیار بده‌و جێبه‌جێی بکه.\nپێشنیاره 6 خاڵییه‌که‌ی پرۆفیسۆر قورس بوون، به‌ڵام چاره‌یه‌کم نه‌بوو . به هه‌ر نرخێک بووه ده‌بووایه خۆم له مه‌عاناته‌کانی ئه‌م نه‌خۆشییه خه‌مۆکییه ڕزگار بکه‌م . فه‌رمانم به‌و کاره‌که‌ره‌مدا که فێری کۆمپیوته‌ری کرد بووم تا کارتی ناسنامه‌ی که‌سێتیم به بۆشی و به مۆره‌وه بۆ دروست بکات . له ماوه‌ی 1 کاتژمێردا کارته‌که‌ی خسته به‌رده‌ستم . ده‌ستمکرد به پڕکردنه‌وه‌ی کارته‌که . له‌و کاته‌دا خه‌ریکی پڕکردنه‌وه‌ی کارته‌که بووم، وام هه‌ست ده‌کرد له ئێرانم . له ئێران کارتی ساخته‌م زۆر دروستده‌کرد بۆ براده‌رو دۆسته‌کانم. به‌و هه‌سته‌وه که ئێستاش له ئێران ده‌ژیم ، ناوێکی زۆر سه‌یر به‌خه‌یاڵمدا هات ؛" مه‌هاباد قازی زاده " . وام لێکدایه‌وه که ئه‌م ناوه له ناو کورددا به‌نرخه و به هه‌ر بازگایه‌کی هه‌رێمیشدا بڕۆم، که ناوی " مه‌هاباد و قازی " ببینن به ڕێزه‌وه به‌ڕێم ده‌که‌ن . هه‌مان ناو، ساڵ، مانگ و ڕۆژی له دایک بوونه‌که‌شم به‌بێده‌ستکاری وه‌ک خۆی نووسیه‌وه .\nله ماوه‌ی29 ڕۆژدا، ته‌نها ڕێگام به شۆفێری ئۆتۆمۆبیله‌که‌مدا بوو که بێته ژووره‌که‌مه‌وه و خواردن و خواردنه‌وه‌م بۆ بێنێت . له سیهه‌مین ڕۆژی ته‌واو کردنی ڕێنماییه‌کانی پرۆفیسۆردا، به شۆفێره‌که‌مم وت " هیچ که‌س نابێت من ببینێت و نابێت بزانرێت که من به‌ره‌وکوێ سه‌فه‌ر ده‌که‌م . کاتژمێر 4 ی سپێده ئۆتۆمۆبیله‌که پێده‌که‌یت و کوێم پێ وتیت به‌ره‌و ئه‌وێ ده‌ڕۆیت و هه‌رچیشم ووت بێ سێ و دوو لێکردن ئه‌نجامی ده‌ده‌یت ". تاریک و ڕوونی به‌یانی به‌ڕێکه‌وتین . گه‌یشتینه یه‌که‌مین بازگه‌ی چوونه ناو شاری دهۆک . له بازگه‌که ڕایانگرتین . یه‌کێک له پۆلیسه‌کان داوای کارتی که‌سێتی له من و له شۆفێره‌که‌م کرد . هه‌ردوو ناسنامه‌که‌م دایه ده‌ستی . سه‌یرێکی خۆمان و سه‌یرێکی وێنه‌کانی کرد . ناسنامه‌ی شۆفێره‌که‌ی دایه‌وه ده‌ست خۆی . به منی وت " که‌ره‌مکه تا ژووری لێپێچانه‌وه ". شۆفێره‌که‌م خه‌ریک بوو قسه بکات، به‌ڵام نه‌مهێشت و وتم " تۆ بڕۆ . ده‌توانیت ئێواره بێیته‌وه به شوێنمدا " . شۆفێره بێ ئاقڵه‌که‌م وای ده‌زانی ئه‌م ڕووداوه‌ش خۆم نه‌خشه‌م بۆداڕشتووه و یه‌کێکه له شانۆگه‌رییه‌کانی دیکه‌م . سه‌رێکی باداو به پێکه‌نینه‌وه وتی " گه‌وره‌م مه‌گه‌ر خوا بزانێت تۆ خه‌ریکی چیت؟! " . پاش خوداحافیزی، لێیدا ڕۆیشت . پۆلیسه‌که‌ش منی برده ژوورێکی بچووکه‌وه . ژووره‌که وێنه‌یه‌کی سه‌رۆکی حکومه‌ت و ئاڵای کوردستانی پێوه هه‌ڵواسرا بوو . به بینی ئه‌و دیمه‌نه په‌ست بووم . ئه‌و ئه‌فسه‌ره‌ی که له پشتی مێزه‌که‌وه دانیشت بوو ده‌ستی به پرسیار کرد :\n- ناوی سیانیت ؟.\n- له دایک بووی ساڵی چه‌ندیت ؟.\n- له کوێ ده‌ژیت ؟ .\n- له کوێوه هاتوویت و بۆ کوێ ده‌ڕۆیت ؟ .\n- ڕیشت بۆ درێژه‌و بۆچی به‌ر سمێڵت کورت کردووه‌ته‌وه؟ .\n- بۆچی ناوی فامیلییه‌که‌ت قازی زاده‌یه ؟ .\n- بۆ خۆت ناونراویت مه‌هاباد ؟ .\nپاش ئه‌وه‌ی که به پێی ئه‌قڵی خۆم وه‌ڵامی چه‌ند پرسیارێکیم دایه‌وه، له پڕ وتی " ئه‌م کارتی ناسنامه‌ی که‌سێتییه کێ بۆی دروستکردوویت ؟ ". وتم " ئۆرجیناڵه " . وتی " ئه‌م کارته ساخته‌یه " . ئینکاریم لێکرد . ئینکاریکردن له‌گه‌ڵ ئه‌فسه‌رێکی ئاسایشی هه‌رێمی کوردستانی عێراقدا، وه‌ک سه‌ری خۆ کێشان به دیواردا وایه . ئه‌فسه‌ره‌که قیڕانی به‌سه‌رمدا " ئه‌ڵێم کێ ئه‌م کارته ساخته‌ی بۆ دروست کردوویت ؟ " . ئینکاریم کرد که کارته‌که ساخته بێت . وتی " ئینکاری چی ده‌که‌یت ئه‌وه‌تا ئیمزای به‌ڕێوه‌به‌ری دایره‌ی ناسنامه‌ی که‌سێتی پێوه نییه !" . بیرم کرده‌وه که به‌ڕاستی له‌و ساخته‌کاریه‌شمدا گه‌مژه‌یه‌تی خۆم سه‌لمانده‌وه، چونکه بیرم چوو بوو که ئیمزای به‌ڕێوه‌به‌ری فه‌رمانگه‌ی کاروباری که‌سێتی له سه‌ر دابنێم. ئه‌فسه‌ره‌که که غه‌زه‌ب له ناوچاوانی ده‌باری، فه‌رمانی به پۆلیسه‌که‌دا که ده‌ستبه‌ند بکه‌نه ده‌ستم و چاوم ببه‌ستنه‌وه . له کاتی چاوبه‌ستنه‌وه‌که‌مدا بیری ڕێنماییه‌کانی پرۆفیسۆرم کرده‌وه که ده‌بێت وه‌ک که‌سێکی ئاسایی بژیم و ئه‌م ده‌ستگیرکردنه‌شم به‌شێک بوو له ژیانی ئاسایی تاکی هاوڵاتیانی کوردستانی عێراق .  به ده‌ست و چاوی به‌ستراوه‌وه سواری ئۆتۆمبێلێکیان کردم . نزیکه‌ی دوو کاتژمێر له بازگه‌که‌ی دهۆکه‌وه به‌ره‌و شوێنێکی نادیار بردمیان . کاتێک چاویان کردمه‌وه، خۆمم له به‌رده‌م ده‌رگای ژورێکی تاریکی تاکه‌که‌سیدا دییوه . ڕیشیان پاک پاک بۆ تاشیم . وام ده‌زانی له به‌ر پاک و خاوێنی ڕیشم بۆ ده‌تاشن . دواتر تێگه‌یشتم که بۆ ناسینه‌وه‌م بووه له که‌سانی گومان لێکراوی دیکه . له‌وکاته‌ی که به چاوی به‌ستراوه‌وه به‌ره‌و ژووره تاکه‌که‌سییه‌که ده‌یانبردم، یه‌کێک له جه‌لاده‌کان به‌وه‌ی دیکه‌ی وت " ئه‌م که‌رپیاوه شێوه‌ی سه‌رۆکی تێدایه " ئه‌وی دیکه‌شیان به پێکه‌نینێکی جه‌للادانه‌وه وتی:" پاش 2 کاتژمێری دیکه ده‌که‌ین به سه‌رۆکی گۆڕستان! ". ئه‌و گفتوگۆ کورته‌یان که‌مێک ترساندمی، به‌ڵام ئه‌وه ڕێنمایی پرۆفیسۆر بوو که ئه‌بێت وه‌ک هاوڵاتییه‌کی ئاسایی بژیم . ژیانی هاوڵاتییه‌کی ئاساییش له به‌رده‌ستی جه‌للاده‌کاندا، بێده‌نگییه به‌رامبه‌ر به هه‌موو ئه‌و سوکایه‌تیانه‌ی پێیده‌که‌ن .\n هێنامیانه‌وه بۆ ژووره تاریکه تاکه‌که‌سییه‌که . ئه‌مجاره‌یان مۆمێکیان تیا داگیراسندبوو. ڕۆشنایی مۆمه‌که که‌وتبووه سه‌ر ئه‌و دێڕه که له‌سه‌ر  میله‌کانی ژووره‌که نووسرا بوو " ئێره زیندانی ئاکرێیه . ئه‌گه‌ر لێره به ساغ و سه‌لامه‌ت بێیته ده‌ره‌وه، دووباره ژیان بۆخۆت ده‌کڕیته‌وه و سه‌رله‌نوێ له‌دایک ده‌بیته‌وه !" . من پێکه‌نینم به‌و دێڕه تووڕه‌هاته ده‌هات . له خۆمم پرسی " بۆچی مه‌گه‌ر ئه‌م زیندانی ئاکرێیه له سێداره‌خانه‌که‌ی موسڵی سه‌دام ترسناکتره !". مۆمه‌که که دوایین ساته‌کانی ته‌مه‌نی بوو، به پرته‌پرتکردنه‌وه کوژایه‌وه و ڕوناکی ماڵئاوایی لێکردم. تاریکی باڵی به‌سه‌ر ژووره تاکه که‌سییه‌که‌مدا کێشایه‌وه . له‌پڕ قیژه قیژ و هاوار هاوار و ئاهوناڵه سه‌رتاسه‌ری هۆڵه‌که‌ی گرته‌وه، که پێده‌چوو زیاتر له سه‌د ژووری وه‌ک ئه‌وه‌ی منی له‌خۆی گرت بێت . گوێم لێبوو یه‌کێک هاواری ده‌کرد " ده‌ی سه‌گباب ئیعتراف بکه تۆ بوویت جنێوت به سه‌رۆکی هه‌رێم داوه " . یه‌کێکی دیکه‌یش له ده‌سته چه‌په‌وه ده‌یگوت " ئێستا به گون هه‌ڵت بواسین، یان ئیعتراف ده‌که‌یت که تۆ به خراپه له‌سه‌ر سه‌رۆکی هه‌رێم نووسیوته ؟". ڕووبه‌ڕوویشم یه‌کێکی دیکه هاواری ده‌کرد " ڕیش حیز ئێستا ئیعتراف ده‌که‌یت که له ڕۆژی جه‌ژندا چۆن بۆمبه‌که‌ت بۆ کاک سامی و هه‌ڤاڵانی دانا، یان ئه‌وه‌تا بانگی یه‌زیدییه‌ک بکه‌ین تا سوارت بێت ".\nئه‌وه‌ی پاشیشم ده‌یقیڕاند " ئێستا سه‌رت بکه‌مه ناو توره‌که‌یه‌که‌وه و پشیله‌یه‌کی برسی تێبکه‌م یان دان به‌تاوانه‌که‌تدا ده‌نێێت " ده‌نگێکی دیکه‌م گوێ لێبوو له هه‌موویان زیاتر سه‌رنجی ڕاکێشام: " ئێستا یان ده‌چیته ناو ئه‌و بوتڵه یان بوتڵه‌که‌ت تێده‌بڕم !". زیندانییه‌که‌ش هاواری ده‌کرد " به‌خوا من داوای ئه‌وه‌م نه‌کردووه که خانمی یه‌که‌م تا سێهه‌می سه‌رۆک له کاتی هه‌ڵبژاردندا ده‌ربکه‌ون ... ئه‌مه ڕاست نییه و تۆمه‌ته خراوه‌ته پاڵم ". ده‌نگێکیترم بیست که ده‌یگوت " کاره‌با ئاماده‌یه له کۆ ئه‌ندامی سێکس کردنت بده‌م . ئێستا پێمان بڵێ تۆ بوویت وتووته ماڵی سه‌رۆک هه‌ولێر و سه‌ری ڕه‌شیان داگیر کردووه و پاره‌ی میلله‌ت ده‌دزن! " . ده‌نگێکی دیکه‌یشم بیست که ئه‌ی قیڕاند " گه‌وادی کوڕی گه‌واد تۆ بووی له پاڵتۆکدا وتووته 31 ئاب خیانه‌ته . بزانه ئێستا 31 بزمار به له‌شتدا داناکوتم و وه‌ک عیسا له خاچت ناده‌م !". له‌م گوێگرتنانه‌دا بووم که جه‌لادێک به لایتێکه‌وه به‌ره‌و ڕووم هات و وتی " ده‌ی ته‌زویرچی تیرۆریست خێرا پێشم بکه‌وه بۆ ژووری لێکۆڵینه‌وه ". به‌ره‌و ژووری لێپێچانه‌وه منیان به‌ڕێ کرده‌وه . ژووره‌که وێنه‌یه‌کی باوک و براکه‌ی سه‌رۆکی پێدا هه‌ڵواسرا بوو . ته‌نها یه‌ک گڵۆپ و مێزو بوتڵێکی تێدا بوو . ئه‌فسه‌رێکی سمێڵ فشی ملپان له پشتی مێزه‌که‌وه بوو . وتی " هه‌موو ڕاستییه‌کان ده‌ڵێیت یان ئه‌چیته ناو بوتڵه‌که‌وه ؟ " . وتم " ڕێگای سێهه‌م چییه " . وتی " ئاسانه ... بوتڵه‌که بخه‌ره کۆمته‌وه " . ئالێره‌دا تێگه‌یشتم که ئه‌فسه‌ره‌که زۆر ناحاڵیی و ئاژه‌ڵه و پرۆفیسۆریش زۆڵ کوڕی زۆڵه . تێگه‌یشتم که پرۆفیسۆر کردوومی به چ داوێکه‌وه . تازه ده‌رهاتن له‌م زیندانه، له چوونه ناو بوتڵکه مه‌حاڵتره . له‌و بیرکردنه‌وانه‌دا بووم که که‌سێک خۆی کرد به‌ژووردا و یه‌کسه‌ر ئه‌فسه‌ره‌که له‌به‌ریدا هه‌ستاو ده‌ستی ماچکرد . من پشتم لێیان بوو، هیچ ئاوڕم نه‌دایه‌وه. ئه‌فسه‌ره‌که پێی وت " ئه‌زبه‌نی ، ئه‌م تیرۆریسته ته‌زویرچییه‌شمان گرتووه !". خۆم بۆ کۆنترۆڵ نه‌کراو یه‌کسه‌ر ئاوڕمدایه‌وه . بینیم که سه‌رۆکی ده‌زگای هه‌واڵگری و به‌رپرسی گشتی ئاسایشی هه‌رێمه . سه‌رۆکی ده‌زگای هه‌واڵگری به تووڕبوونێکی شێت ئاسا، نه‌ڕاندی به‌سه‌ر ئه‌فسه‌ره‌که‌دا : " سه‌گ کوڕی سه‌گ به بابی من ده‌ڵێیت تیرۆریست و ته‌زویرچی؟ " . هه‌ر ئه‌وه‌نده‌ی وت، ئیتر ئه‌فسه‌ره‌که وه‌ک ئه‌و دره‌خته ڕووخا که دواین ته‌ور له قه‌دی ده‌درێت. باشترین پاداشتی ئێمه بۆ ئه‌فسه‌ره‌که مه‌رگ بوو . سه‌رۆکی ده‌زگای هه‌واڵگری ویستی پرسیار بکات که من چۆن که‌وتوومه‌ته ناو ئه‌م مه‌رگستانه‌وه، به‌ڵام ڕێگام پێنه‌داو یه‌کسه‌ر وتم " لاپتۆکه‌تم بده‌رێ ". یه‌کێک له پاسه‌وانه‌کانی تیشک ئاسا لاپتۆپه‌که‌ی خسته به‌رده‌ستم . ئیمه‌ڵه‌که‌م کرده‌وه، بینیم نامه‌یه‌کی دیکه‌ی پرۆفیسۆر به‌درخانیم بۆ هاتووه که ئه‌مه ده‌قه‌که‌یه‌تی : " من پرۆفیسۆرێکی ساخته بووم، ساخته هه‌روه‌ک سه‌رۆکایه‌تییه‌که‌ی جه‌نابت. ده‌مزانی چه‌ند باری ده‌رونیت خراپه و له %100 ڕێنماییه‌کانم له‌و ماوه‌یه‌ی که بۆم دیاریکرد بوویت به‌جێده‌هێنیت. من پرۆفیسۆر نیم و ته‌نها په‌یامنێرێکی ئاسایی سایتی کوردسستانپۆستم که چه‌ندین جار هه‌وڵم دابوو له‌گه‌ڵ کۆمیته‌ی خاچی سووری نێوده‌وڵه‌تیدا بچمه ناو زیندانه ترسناکه‌که‌ی ئاکرێ، تا ڕاپۆرتێک ده‌رباره‌ی دڕنده‌یی خۆت و جه‌للاده‌کانت به‌رامبه‌ر به زیندانییه‌کانی ناوئه‌م زیندانه‌دا بۆ خوێنه‌رانمان ئاماده بکه‌م، به‌ڵام ڕێگاتان نه‌داین . پێم باش بوو خۆت بکه‌م به ته‌ڵه‌ی ئه‌م زیندانه دڕندانه‌یه‌ته‌وه . هیوادارم ئه‌وه‌نده بچووک بوو بیته‌وه که به بوتڵه‌که‌دا چووبیت، نه‌ک بوتڵه‌که به جه‌نابتاندا چووبێت . دوایین داوه‌شم له جه‌نابت ئه‌وه‌یه که بوتڵه‌که وه‌ک پاشماوه‌یه‌کی گرانبه‌های مێژوویی بخه‌یته مۆزه‌خانه‌کانی کوردستانه‌وه، یان بیفرۆشیته‌وه به مۆزه‌خانه‌ی لۆڤه‌ر له پاریس، که دڵنیام له 20 میڵیۆن دۆلار زیاتر به‌هاکه‌یه‌تی . برات پرۆفیسۆرێکی ساخته و په‌یامنێرێکی شه‌یتانی کوردستانپۆست ئینفۆ ".


من و زه‌عیم ……. گۆران هه‌ڵه‌بجه‌یی – Denegkan\nمن و زه‌عیم ……. گۆران هه‌ڵه‌بجه‌یی\nئاشنا بوونم به زه‌عیم ده‌گه‌ڕێته‌وه بۆ ئه‌و ده‌مه‌ی، بۆ یه‌که‌مجار وێنه گه‌وره‌که‌یم به ڕووپه‌ڕی دیواره گڵینه‌که‌مانه‌وه بینی. وێنه‌که به‌شێوازێکی ناڕێک، به بزماری که‌وش و پارچه‌مقه‌با به نێوه‌ندی یه‌کێک له دیواره‌کانی ژوره‌که‌مانه‌وه چه‌سپکرا بوو.\nبه‌ر له‌و مێژوه دیواره‌کانی ماڵمان، که ته‌نها دوو ژوور بوو، هیچ جۆره وێنه و تابلۆیه‌کی پێوه نه‌ده‌بینرا.\nبه سمێڵی ته‌نک و باریک و سیداره‌ی درێژ و پۆشاکه سه‌ربازیه‌که‌یه‌وه ڕۆژانه چه‌ندین جار خۆی نمایش ده‌کرد و جاروباریش بزه‌ی بۆ منی منداڵ فڕێ ده‌دا.\nپه‌یدابوونی ناکاوی به دیواره‌که‌مانه‌وه بۆ من مایه‌ی پرسیار و سه‌رسوورمان بوو، بۆیه ڕۆژێک له دایکمم پرسیی:\n_ دایه ئه‌و پیاوه کییه؟\nله‌گه‌ڵ پرسیاره‌که‌مدا ئاماژه‌م بۆ وێنه‌که کرد. ئه‌ویش گوتی:\n_ کوڕم ئه‌وه زه‌عیمه.\n¬_ زه‌عیم کێیه ؟\n_ سه‌رۆکی حوکومه‌ته.\n_ حوکومه‌ت چیه؟\n_ حکومه‌ت ئه‌وه‌یه معاش به باوکت و به‌خه‌ڵکی تریش ده‌دات.\n_ یانی گه‌وره‌یه؟\n_ به‌ڵێ، گه‌وره‌مانه.\n_ ده‌توانێت چی دیکه‌ش بکات؟\n_ یارمه‌تیی هه‌ژاران ده‌دات، دژی ده‌ره‌به‌گیشه.\n_ ده‌ره‌به‌گ چیه؟\n_ ئه‌وانه‌ن، که زوڵم له جوتیار‌ان ده‌که‌ن و لێیان ده‌ده‌ن.\n_ ئه‌وانه‌ی تانجیه زۆره‌کانیان هه‌یه؟\n_ یانی زۆر ئازایه؟\nدایکم بێ ئه‌وه‌ی وه‌ڵامی دوا دوو پرسیارم بداته‌وه، کۆتایی به دیالۆگه‌که هێنا و به‌ته‌نها به‌رامبه‌ر به وێنه‌که جێی هێشتم، منیش که‌مێک له وێنه‌که ڕامام و بۆ یاری له‌ماڵ وه‌رده‌رکه‌وتم.\nله کۆڵان له‌سه‌روه‌ختی گه‌مه‌دا بیرم هه‌ر لای ئه‌و میوانه نوێیه بوو، ئاره‌زووم ده‌کرد پتر شت له‌باره‌یه‌وه بزانم و زیاتر لێی نزیک ببمه‌وه، پڕ به‌دڵ حه‌زم به هاوڕێیه‌تیی ده‌کرد.\nزۆری نه‌برد زه‌عیمم به برداره‌کانم حه‌مید، نه‌به‌ز و ڕزگار ناساند.\nئیدی له‌وده‌مه‌وه ئیشوکاری ئێمه‌ی منداڵ پیاهه‌ڵدان بوو به باڵا و توانای زه‌عیمدا.\nکه‌سمان ناکۆک نه‌بووین له ئاستی توانا خارقه‌کانی زه‌عیمدا. خۆمان بۆ خۆمان کردمانه سوپه‌رمان و ڕازییش نه‌بووین که‌س له‌و به‌تواناتر بێت.\n_ کوڕینه کێ ده‌ستی ده‌گاته ڕیزه په‌رژینی ئه‌وبه‌ری باخجه‌که ؟\nبه کۆ وه‌ڵام ده‌درایه‌وه:\n_ کێ ده‌توانیت به‌سه‌ر شیشه باریکه‌کانی په‌رژینی ئه‌م باخچه‌یه‌دا ڕابکات و نه‌که‌وێت؟\nدیسان وه‌ڵام زه‌عیم بوو.\n_ باشه کێ ده‌توانێت به‌رمیلێک ئاو بخواته‌وه؟\nکێ ده‌توانێت وه‌ک حاجی له‌قله‌قه‌کانی سه‌ر ستوونی کاره‌باکه بفڕێت؟\nچه‌ندین پرسیاری له‌م جۆره، که زاده‌ی هه‌ست و ئاوه‌زی منداڵیی بوون، له‌لایه‌ن منه‌وه یا هاورێیانی دیکه‌وه ئاراسته‌ی یه‌کترمان ده‌کرد.\nوێڕای ئه‌و ئه‌رکه زۆر و ژیانه قه‌ره‌باڵغه‌ی زه‌عیم، بێ ئه‌وه‌ی به خۆی بزانیت ئێمه‌ش کۆمه‌ڵێک ئه‌رکمان پێ سپاردبوو. داوامان لێ ده‌کرد له‌بری ئێمه له‌و منداڵانه بدات، که له خۆمان به‌ته‌مه‌نتر بوون و گه‌مه‌کانیان لێ تێک ده‌داین، یان له‌یستۆکه‌کانیان لێ ده‌ستاندین. داوامان لێ ده‌کرد ڕۆژ درێژتر بکات و تاریکی دانه‌یه‌ت، تا پتر گه‌مه بکه‌ین.\nوا تێده‌گه‌یشتم، که زه‌عیم ته‌نها میوانی ئێمه‌یه، ئه‌مه‌ش جۆرێک له خۆشحاڵیی پێ ده‌به‌خشیم و خۆشم پێوه هه‌ڵده‌کێشا، لێ بۆم ده‌رکه‌وت، که براده‌ره‌کانیشم هه‌مان وێنه‌یان له ماڵه‌وه هه‌یه، بگره باوکی یه‌کێکیان پتر گرنگیی پێدا بوو، به‌وه‌ی له شوشه‌ی گرتبوو و به په‌تێک به دیواردا هه‌ڵیواسی بوو. تا ماوه‌یه‌ک ئه‌مه نیگه‌رانی کردم و که‌مێکیش له زه‌عیم زویر بووم، که لۆ بووه‌ته میوانی خه‌ڵکانی دیکه‌ش، لێ پاشان به خۆمم گوت گه‌ر ئه‌وانیش وه‌ک من خۆشیان بوێت، بۆ ئه‌و مافه‌یان نه‌بێت میواندارییان بکات؟\nکاتێک له قوتابخانه وه‌رگیرام، نه‌ده‌چووه ئه‌قڵمه‌وه، به‌تایبه‌تی له ڕۆژی یه‌که‌مدا،  له‌وێش بیبینم. ئای که شاگه‌شکه بووم..!! ده‌مێک کتێب و ده‌فته‌ریان به‌سه‌رماندا دابه‌شکرد له به‌رگی یه‌که‌می ده‌فته‌ره‌کاندا، که پێیان ده‌گووت 30 لاپه‌ره‌یی دیتم زه‌عیم له‌سه‌ر مێزه‌که‌مه و پێم ده‌ڵێت: (ها ئه‌وه‌تا له قوتابخانه‌ش یاوه‌رتم).\nپاش نووسینه‌وه‌ی هه‌ر چه‌ند دێڕێک له (دارا دوو داری دی) له ده‌فته‌ره‌که‌مدا، خێرا سه‌یرێکی به‌رگه‌که‌یم ده‌کرد، تا له مانه‌وه‌ی زه‌عیم دڵنیا بم.\nبه‌یانییان له گۆره‌پانی قوتابخانه‌دا له کاتی (سڵاو له ئاڵا)دا، بۆ یه‌که‌مجار گوێم له‌و سرووده بوو، که بۆ زه‌عیمیان ده‌چڕی.\nعه‌بدولکه‌ریم ئه‌ی پاڵه‌وانه‌که‌م\nپێشه‌نگی قافڵه‌ی نیشتمانه‌که‌م.\nئێمه‌ی زارۆکیش له‌به‌رئه‌وه‌ی سرووده‌که‌مان له‌به‌ر نه‌بوو، سه‌ره‌تا هه‌ر گوێمان ده‌گرت، به‌ڵام پاش ماوه‌یه‌ک ئێمه‌ش له‌به‌رمان کرد و له‌ته‌ک گه‌وره‌کاندا ده‌مانگوته‌وه.\nهه‌ر ئه‌و ده‌مه بۆم ده‌رکه‌وت، زه‌عیم ناوێکی تریشی هه‌یه، که پێشتر جاروبار له ده‌می گه‌وره‌کانم ده‌بیست، ئه‌ویش عه‌بدولکه‌ریمه، لێ من هه‌ر به‌زه‌عیم ناسیبووم، حه‌زیشم ده‌کرد هه‌ر به‌و ناوه بانگی بکه‌م. به‌یانییان، که ئه‌و سروودانه‌مان ده‌گوت، وا هه‌ستم ده‌کرد هه‌موو دونیا هی منه. هه‌ر ئه‌و کاته‌ش بۆم ده‌رکه‌وت، زه‌عیم زۆر له‌وه خۆشه‌ویستره، که من هه‌ستم پێ کردبوو. ئه‌ی ئه‌وه نیه هه‌موو به‌یانییه‌ک گۆرانیی بۆ ده‌ڵێن.\nله قوتابخانه له‌دوای وانه‌ی سێیه‌م، که پێیان ده‌گوت پشووی گه‌وره، خواردنیان به‌سه‌رماندا دابه‌ش ده‌کرد، که بریتی بوو له هێلکه‌ی کوڵاو، په‌نیر، نان، نۆکی کوڵاو، شیر، سه‌وزه. جۆرێک له ڤیتامین که پێیان ده‌وت حه‌بی ماسی.\nهه‌موو ڕۆژێک تێر خواردنیان ده‌کردین. شیره‌که هێنده زۆر بوو، به‌زۆر ده‌رخواردیان ده‌داین. دووباره و سێباره به‌سه‌رماندا دابه‌شیان ده‌کرده‌وه. هه‌موومان ڕه‌نگوڕوومان گه‌شابوویه‌وه، له به‌دخۆراکی ڕزگارمان بووبوو.\nدیسان له‌مه‌شدا په‌نام بۆ دایکم برد بۆ ڕوونکردنه‌وه‌ی ئه‌م لو‌غزه:\n_ دایه ئه‌مڕۆ، که خواردنیان داینێ، یه‌کێک له فه‌ڕاشه‌کان له کاتی دابه‌شکردنی خواردنه‌که‌دا گوتی خوایه زه‌عیممان بۆ بهێڵی بۆ ئه‌و خواردنه‌ی، که ده‌یداته ئه‌م منداڵه هه‌ژارانه.\n– بۆچی ئه‌مه‌ش هی زه‌عیمه؟\n_ به‌ڵی کوڕم ئه‌وه‌ش زه‌عیم وتوویه‌تی بیده‌ن به منداڵان، چونکه ده‌زانێت منداڵی هه‌ژار زۆره و ناتوانن خواردنی باش بخۆن.\n_ ئه‌ی بۆ خۆی نایه‌ت بمانداتی؟\n_ ئاخر خۆی ئیشی زۆره و لێره‌ش نیه.\n_ ئه‌ی له‌کۆیه؟\n_ له به‌غدایه، زۆر دووره.\nکه له قوتابخانه به‌ر ده‌بووم، به گه‌یشتنم بۆ ماڵ جانتاکه‌م ده‌کرده‌وه، که له شێوه‌ی توره‌که‌یه‌کدا دایکم له خام بۆی دووری بووم، ده‌فته‌ر و کتێبه‌کانم ده‌رده‌هێنا و سه‌یرێکی زه‌عیمم ده‌کرد، سوپاس و پێزانینی خۆمم پێ ڕاده‌گه‌یاند بۆ ئه‌و خواردنه خۆشانه‌ی ده‌مانداتێ. پاشان ده‌که‌وتمه نووسیه‌وه‌ی وه‌زیفه‌کانم.\nتا ماوه‌یه‌کی زۆر زه‌عیم تاکه که‌س بوو، که ڕووبه‌ری دیواره‌که‌مانی داگیر کردبوو، نه له‌ملای و نه له‌ولای، نه له سه‌ر و نه له خوار که‌س بۆی نه‌بوو بوونی هه‌بیت، لێ پاش به‌ینێک دیتم چه‌ند میوانێکی دیکه له‌ملا و له‌ولایه‌وه په‌یدابوون. نه‌مده‌توانی ئه‌م گۆڕانکاریه قه‌بوڵ بکه‌م، چونکه ئاره‌زووم ده‌کرد هه‌ر خۆی زه‌عیمی دیواره‌که بیت.\nهه‌روه‌ک چۆن له په‌یدابوونی ئه‌و میوانه نوێیانه‌دا هیچ ڕۆڵێکم نه‌بوو هه‌ر واش له ده‌رکردنیشیاندا هیچ ده‌سه‌ڵاتێکم نه‌بوو.\nبه‌ڵام به‌وه قه‌ناعه‌تم هێنا، که مادام زه‌عیم ڕازییه و هه‌ڵوێستی دژیان نیه، ئیدی من بۆ خۆم سه‌غڵه‌ت بکه‌م؟ بۆ خۆگونجاندن له‌گه‌ڵ ئه‌و میوانانه‌دا، هه‌موویانم کردنه شاگردی زه‌عیم. فه‌هد، سه‌لام عادل، خرۆشۆف، لینین، خالید به‌گداش، ئه‌مانه هه‌موو له خزمه‌تی زه‌عیمدا بوون. له‌گه‌ڵ ئه‌وه‌ی پله‌وپایه‌ی هیچ کام له‌و میوانه نوێیانه‌م نه‌ده‌زانی، که گوایه ئازاو پیاوچاکن یا خراپن، به‌ڵام من هه‌ر زه‌عیمم به گه‌وره‌ی هه‌موویان داده‌نا. هه‌ر جارێکیش وێنه‌کانی قه‌د دیواره‌که نیگای بدزیمایه، ئه‌وه ته‌نها فۆکۆسی چاوم له‌سه‌ر وێنه‌که‌ی زه‌عیم بوو.\nشه‌وانیش تا خه‌و ده‌یبردمه‌وه، هه‌ر چاوم له وێنه‌که‌ی زه‌عیم بوو ئه‌ویش به‌رده‌وام ته‌ماشای ده‌کردم.\nئه‌م دۆستایه‌تیه‌ی من و زه‌عیم وه‌ک خۆی نه‌مایه‌وه، پاش چه‌ند ساڵیک که‌لێنی تێکه‌وت، هۆکاره‌که‌شی زه‌عیم بوو نه‌ک من. راسته زه‌عیم کتێب و ده‌فته‌ر و خواردن و خواره‌دنه‌وه و مووچه‌ی ده‌داینێ، لێ جاروبار فڕۆکه‌ی جه‌نگییشی بۆ ده‌ناردین. بۆ یه‌کمجار له ژیانمدا فڕۆکه‌ی جه‌نگییم به ئاسمانی هه‌ڵه‌بجه‌وه بینی، که چه‌ند خاڵیکی ده‌ورووبه‌ری شاریان بۆردوومان کرد، وه‌ک زارۆکێک ترسێکی مه‌زن سه‌رتاپای داگیر کردم. ده‌نگی ئه‌و فڕۆکه جه‌نگییانه تا بڵیی ترسناک بوون، به‌تایبه‌ت بۆ ئێمه‌ی منداڵ.\nتائێستاس تێناگه‌م هۆی ناردنی ئه‌و فڕۆکانه بۆ باژێره‌که‌مان چ سوودێکی بۆ زه‌عیم هه‌بوو، یا چ ئامانجێکی پێکا. به‌دوای ئه‌و مێژوه‌وه ئیدی فڕۆکه‌ی جه‌نگییم به ئاسمانی باژێڕه‌که‌مانه‌وه نه‌دیت، بۆیه هه‌ر له‌گه‌ڵ ڕه‌وینه‌وه‌ی ترس له فڕۆکه‌کانی زه‌عیم، چی دیکه خۆم له‌گه‌ڵی به زویر نه‌ده‌زانی.\nپه‌یوه‌ندیه‌که‌مان له هه‌ڵبه‌زودابه‌ز دابوو، گه‌ر کاری چاکی بکردایه، ئه‌وا په‌یوه‌ندییه‌که‌مان ڕووی له سه‌ره‌وه ده‌کرد، خۆگه‌ر خراپه‌ی بکردایه وه‌ک له ده‌می گه‌وره‌کانه‌وه جاروبار ده‌مبیست، ئه‌وا به‌ره‌و خوار ده‌هات، لێ هه‌رگیز نه‌ده‌گه‌شته ئاستی دابڕان و دژایه‌تی.\nده‌مێک کوده‌تا شومه‌که‌ی به‌عس به‌رپا بوو، ئاوه‌زم گه‌شه‌ی کردبوو، باشتر له شته‌کان ده‌گه‌شتم، وه‌بیرم دیت چه‌ندکه‌سێک له ماڵمان له ده‌وری ڕادیۆکه‌مان، که به وزه‌ی دوو پاتریی مه‌زن کاری ده‌کرد، کۆببونه‌وه، له سیمایاندا ئاماژه‌ی ناخۆشی و ترسم ده‌خوێنده‌وه، ناڕازی و بێزاری سه‌رتاپای داگیر کردبوون. ده‌مزانی شتێکی ناخۆش ڕووی داوه، لێ هه‌رگیز نه‌ده‌چووه ئه‌قڵمه‌وه، که زه‌عیمه‌که‌ی براده‌رم کوژرابێت.\nپاش چه‌ند ڕۆژێک دۆخه‌که پتر ڕوون بوویه‌وه، ئه‌وسا بۆم ده‌رکه‌وت، که زه‌عیم کوژراوه و حوکومه‌ته‌که‌شی نه‌ماوه، له‌وه‌ش نیگه‌ران بووم، که ئیدی کێ مووچه‌ی باوکم بدات. ئه‌وه‌ی زۆر گرنگ بوو به کوشتنی زه‌عیم نه‌یانتوانی خۆشه‌ویستیی ئه‌و له ناخمدا بکوژن.\nبه نه‌مانی زه‌عیم زۆر له شته جوانه‌کانیش نه‌مان. کوده‌تاچییه‌کان هه‌موو شتێکیان ناشیرین کرد .\nله‌و ده‌مه‌دا له جه‌ژناندا ئێمه‌ی زارۆک، که به گالیسکه یه‌ک ئه‌سپیه‌کان به‌شاردا ده‌گه‌ڕاین و گۆرانییمان بۆ جوانیی نیشتمان و خۆشه‌ویستیی زه‌عیم ده‌گوت، دوای کوده‌تاکه له کوردستاندا بۆچوون و سیاسه‌تێکی نوێ هاته کایه‌وه، که ئێمه‌ی منداڵیشی گرته‌وه، له‌بری وتنه‌وه‌ی په‌یڤی جوان، که شایانی ئێمه‌ی منداڵ بوو، گه‌وه‌ره‌کان فێریان کردین سووکایه‌تی به مرۆڤه دڵسۆزه‌کان بکه‌ین: (عه‌بدولکه‌ریمی گوێپان، هه‌قی کوردت بۆ فه‌وتان؟).\nسیاسییه‌کانمان وا تێگه‌شتبوون، که کوده‌تاچیه‌کان له‌سه‌ر سینیی زێڕین مافه‌کانمان پێشکه‌ش ده‌که‌ن، لێ زۆر زوو ڕووخساری پۆخڵی کوده‌تاچیه‌کان ده‌رکه‌وت.\nوابزانم من تاکه که‌س بووم، که له‌و کۆراله نه‌شازه‌ی نێو گالیسکه‌که‌دا به‌شدارییم نه‌کرد و ئیدی ببڕای ببڕ سواری ئه‌و عه‌ره‌بانانه نه‌بوم.\nپاش 50 ساڵ به‌سه‌ر شۆڕشه‌که‌تدا تا ئێستاش تۆ کونجێکی گچکه‌ت له دڵما داگیر کردوه، که هه‌تا ئێستا که‌س نه‌یتوانیوه جێگه‌ت بگرێته‌وه.\nPrevious هه‌ڵاواردنی ئه‌رێنی\nNext ئازادى …… محەمەدى مشیر


کوردیپێدیا - شەڕی یەکێتی و پەکەکە\n📖 شەڕی یەکێتی و پەکەکە | پۆل: کورتەباس | زمانی بابەت: 🏳 کوردیی ناوەڕاست\nشەڕی یەکێتی و پەکەکە\nکێشەمان لەگەڵ پێ‌کاکا\nلە ڕابوردوودا هەر شتێک بووایە، دەخرایە پاڵ بەرەی کوردستانی. بەڵام کە حکومەت پێک هات، حکومەتی تورکیا زەختێکی زۆری دەکرد لەسەر وجودی پێ‌کاکا لە سنوورەکانی کوردستانی عێراق. وتی قبوڵ ناکەین چەکدارەکانی پێ‌کاکا لاتان بن، لەسەر ئەم هەڵوێستەی تورکیا دەیان و سەدان جار خۆمان دزیوەتەوه و خۆمان پاراستووە لەوەی لەگەڵ پێ‌کاکا تووشی شەڕ بین. ئەوانیش بە چاک و خراپ مراعاتی وەزعی ئێمەیان نەدەکرد. هەوڵێش درا لەگەڵیان، بەڵام ئەوان لە جێگەیەک و ئێمەش لە جێگەیەکی تر سوودی نەبوو. کۆبوونەوەی پارتی و یەکێتی بڕیاریان دابوو لێیان قبوڵ نەکەین و ئاگاداریان بکەینەوە، وابکەن بچنەوە ناو خاکی تورکیا، تورکیاش قبوڵی ناکات. حکومەتی تورکیا دەیانوت پێویستە لە سنووری ئێوە دەستدرێژی نەکەنە سەرمان و سەربازمان نەکوژرێ. ئەمەش بەڵڵایەکی گەورە بوو، پێ‌کاکاش هەرچی خۆی بیویستایە، ئەوەی دەکرد.\nکۆبوونەوەی شەقڵاوه لە نێوان یەکێتی و پارتی به سەرپەرشتیی کاک مەسعود\nهەردوو سەرکردایەتیی یەکێتی و پارتی بە سەرپەرشتیی کاک مەسعود بارزانی لە شەقڵاوە کۆ بووینەوه. هەندێک لە لێپرسراوانی سەربازیی هەردوولا بەشدار بوون. ئه و کاتە مام جەلال لە دەرەوەی وڵات بوو. ئەوانەی بەشداری کۆبوونەوەکە بوون، ئەم بەڕێزانە بوون:\n1- کاک مەسعود بارزانی 2- کۆسرەت ڕەسول عەلی 3- فازڵ میرانی 4- ئەرسەلان بایز 5- مستەفا چاوڕەش 6- بابەکر زێباری 7- عومەر فەتاح 8- حەسەن کوێستانی 9- مامۆستا چەتۆ 10- کەمال فوئاد 11- عارف ڕوشدی 12- هەندێکی بەڕێزی تریش بەشدار بوون.\nئەم کۆبوونەوەیە تایبەت بوو بە مەسەلەی پێ‌کاکا، بڕیارمان دا هێزەکانمان کۆ بکەینەوە بۆ ئەوەی بزانن بە ڕاستیمانە و ئاگاداریان بکەین له و سنوورە دوور بکەونەوە. لە کۆتایی کۆبوونەوەکە لەسەر ئەوە ڕێک کەوتین هەردوو بەشی بادینان و خواکورک بخەینە بەرنامەی کارەوە. من سەرلەشکری هەولێر بووم، بەوەی بارەگاکەشم هەر لە شەقڵاوە بوو، سنوورەکە دەکەوێتە نزیکی ئەوەی منەوە. لە کۆبوونەوەکەدا بڕیاریان دا فازل میرانی لێپرسراوی بادینان بێ، خۆشی هەر لێپرسراوی لقی یەکی ئەوێ بوو. منیش حەزم نەدەکرد و تۆزێک خۆم کەنار گرت، بەڵام لە کۆبوونەوەکەدا کاک کۆسرەت وتی لای ئێمەشەوە هەڤاڵ مستەفا چاوڕەش لێپرسراوی جەبهەی خواکوڕک دەبێت، به مانای لێپرسراوی یەکەمی هێزەکانی پێشمەرگە له و جەبهەیەدا، هێزی هاوبەشی پارتی و یەکێتی. بڕیار درا و کۆبوونەوە تەواو بوو. بۆ ڕۆژی دوایی خۆمان ساز کرد بۆ ئەوەی پێویستییەکان جێبەجێ بکەین.\nعوسمان قادر منەوەر نوێنەری پارتی بوو. چووین بۆ بانک. لەوێ مەبلەغێک پارە بۆ مەسروفات و یارمەتیی پێشمەرگەکان و ئه و هێزانەی کە بەشداری دەکەن، دیاری کرابوو. پارەکەمان وەرمان گرت. هێزەکان کۆ کرانەوە و ڕەوانەی ناوچەی سیدەکان کران لە ناوچەی برادۆست. خۆشمان ڕۆیشتین بۆ جێگەی مەبەست کە پێویست بوو، بەرامبەر هێزەکانی پێ‌کاکا. بنکە و بارەگامان دانا و چادرمان هەڵدا. ماڵی کەریم خانی برادۆست لە مجێسەر بوو و لەوێ دادەنیشت. ئەوانیش هێزێکیان هەبوو، هەمووی خرایە ژێر بەرپرسیارێتیی منەوه. هەروەها حەمید ئەفەندیش نوێنەری پارتی بوو و لەگەڵمان.\nهاتنی کاک نەوشیروان پێش ئەوەی شەڕ دەست پێبکات\nهەموو هێزەکان جێگەیان بۆ دیاری کرا. من و مامۆستا بەکر مستەفا پێکەوە بووین. پێویستیی شەڕ بەسەر هێزەکاندا دابەش کرا. پێش ئەوەی شەڕ ببێ، ئێوارەیەک کاک نەوشیروان و حەمە ئەمین پێنجوێنی و حامد حاجی خالید و مام ڕۆستەم هاتن بۆ ئه و جێگەیەی ئێمەی لێبووین. حەمە ئەمین پێنجوێنی دۆستی پێ‌کاکا بوو. لە ڕابووردوودا لەگەڵ من لە حیزبی شیوعیدا قیادەی مەرکەزی بوو، هاوڕێی یەکتر بووین و زۆر پێکەوە بووین.\nکاک نەوشیروان وتی هاتووین خەڵک دەنێرین بۆ لایان، بەڵکو بڕیارەکە جێبەجێ بکەن، شەڕ نەبێ و بڕۆن. حەمە ئەمین پێنجوێنی و حامدی حاجی خالد ڕۆیشتن بۆ لایان، شه و لایان مانەوە و قسەیان لەگەڵ کردبوون هەرچۆنێک بێت شەڕ ڕوو نەدات، وابزانم کەسێکی ئەوانیش لەگەڵیان هاتبوو. ئێش ئەوەی ئەوان بگەنەوە لامان، تەقە دامەزرا. بەبێ ئەوەی ئاگادار بین، بەرنامەکان تێک چوون. ئه و هێزەی بەرامبەریان لێپرسراوەکەی ناوی هەڵگورد بوو ئامرهێزیان بوو، لە برادەرانی پارتی بوو.\nئه و ڕۆژە ددانم زۆر دەیەشا. لە ئازاری ددان ناخۆش تر نییە، جا لێپرسراوی ئه و جەبهە گرانەش بی. وتم باشتر ئەوەیە بنێرم بۆ ڕەواندز دکتۆرێک بێت و ددانم دەربهێنێ. دکتۆر هات، لەسەر تەنەکەیەک دانیشتم. وابزانم برای دکتۆر محەمەد خۆشناو بوو، دکتۆری ددان بوو. لە هێنانوبردنی ددانم بە گازەکە ددانم شکا. ئەمە زۆر ناخۆش بوو، زۆر هەڵیکۆڵی و دەرنەهات، هەندێک دەرمانی ئازاری بۆ نووسیم. لە نیوەشەودا سەعات سێی شه و لەتاو ئازار خەبەرم بۆوە. بیرم کردەوە جارێ شەڕەکە گەورە نەبووە و کاک نەوشیروان لامانە. هەر ئه و شەوە سواری ئوتومبێل بووم بۆ سلێمانی، سەعات 8ی بەیانی گەیشتمە شار. چووم بۆ لای دکتۆر سەرداری حەمەی باقی. ئەوەی پێویست بوو بۆی کردم، پارچە شکاوەکانی دەرهێنا. نانی نیوەڕۆم لە سلێمانی خوارد و گەڕامەوە بۆ سیدەکان و جەبهەکە لای برادەران. کاک نەوشیروان و ئەوانەی لەگەڵی بوون، گەڕانەوە. من و حەمید ئەفەندی و مامۆستا بەکر و عوسمان قادر منەوەر پێکەوە بووین. برادەرانی پارتی جەمال مورتکە، هەڵگورد، مستەفا نێروەیی و زۆری تریش بوون. هەندێک لە هێزەکان لە سلێمانییەوە هاتبوون، لای یەکێتی (ڕێباز، شاخەوان و سەفین، ڕەهبەری سەید ئیبراهیم، ئەنوەری عەزەباوە، عەبدوڵڵا بۆر، مەحموود سەنگاوی، عەبدوڵڵا مام عەلی، تۆفیق کانی وەتمانی، فاقه) و زۆری تریش لە هەڤاڵەکانی لێپرسراوی پێشمەرگە. لە چەند جەبهەیەکەوە شەڕ دەستی پێکرد. هەتا بڵێی ئازا بوون، کچەکانیان وەک پیاوەکان شەڕیان دەکرد. لە هەموو شەڕەکان لە هەردوولا زەرەرمان لێکەوت، زۆریش شەهید و بریندارمان هەبوو. لای ئەوانیشەوە بەهەمان شێوە. شەڕەکە درێژەی کێشا، بەتایبەت لە بادینان. بەپێی مەعلوماتەکان پێ‌کاکا ئازایانە شەڕیان کرد و دەریش نەکران، بەڵام لەلای ئێمەوە هەنگاوبەهەنگاو دەچووینە پێشەوە. هەندێک جیگامان گرت و زاڵ بووین بەسەر جیگاکانیاندا. هێزەکانمان ئاڵوگۆڕ پێدەکرد، چونکی شەڕەکە درێژەی کێشا. هەندێ هێز شەهیدی زۆر بوو، هیلاک بوبووین. مانگی دە و یازدە بوو، له و کاتانەشدا ئەوێ ساردە و کوێستانە. ئەم شەڕە حاڵەتێکی نەفسیی خراپی دروست کردبوو لای پێشمەرگەکان، بڕوایان پێی نەبوو، کە ئیمانیشت بە شتێک نەبێ، لە شەڕدا سەرناکەوی و زەحمەتە. من خۆم لێپرسراوی یەکەم بووم، کە قسەم دەکرد بۆ پێشمەرگەکان و دەموت دەبێ وابکەین و ئاوا بکەین، لە دەروونی خۆمدا زۆر بڕوام پێی نەبوو، ئیتر ئیلتیزاماتە.\nئەمەش وەزعی گشتیی شوێنی شەڕەکان بوو. بەڵام لەگەڵ ئەوەشدا شەڕیان دەکرد، هەوڵی سەرکەوتن دەدرا. وەک وتم هێزەکان هیلاک بووبوون، لەگەڵ هێزێکی لەشکری یەک کە هەڤاڵ عوسمان حاجی مەحموود سەرپەرشتیی دەکردن و هی گەرمیان بوون، گۆڕیمانن. لەگەڵ چەند هەڤاڵێکی تر هاتن. شەڕێکی باشیان کرد. زۆر چووینە پێشەوە، ئەم شەڕانەش لەگەڵ پارتیدا بە هاوبەشی دەمانکرد.\nهاتنی هەڤاڵ کۆسرەت بۆ لامان وەک سەرپەرشتیی یەکەمی جەبهەکە\nئه و ماوەیەی کاک کۆسرەت لامان بوو، گوڕوتینێک بوو بۆ پێشمەرگەکان. لە هەموو ڕۆژەکانی شەڕەکاندا دەیان ڕۆژنامەنووسی بیانی دەهاتن بۆ لامان. ئەڵەمانی، هۆڵەندی، تورکی، ئێرانی، ئینگلیزی... ئێمەش وەزعی شەڕەکانمان بۆ باس دەکردن. داوای ئێمە ئەوه بوو پێم دەوتن ئامادەین هاوکاریشیان بکەین به شەرتێ لای ئێمە چۆڵ بکەن. لەبەر ئەوەی ئێمە حکومەتین و دەبێ سنووری خۆمان لەگەڵ دراوسێ بپارێزین، ئیتر هەر دەوڵەتێک بێت. ئەم قسانە و زۆر شتی تریش دەوترا، ئەموت فەرموو ئێوە وەکیلی ئێمە بن و بچن بۆ لایان، پێیان بڵێن بڕۆن. ئێمە هیچی ترمان لەوان ناوێت، ئیتر ئەوانیش ڕاپۆرتی خۆیان دەنووسی، ئێمەیان بەجێ دەهێشت و دەگەڕانەوە بۆ وڵاتی خۆیان.\nئەم شەڕە زۆر ناخۆش بوو، هێزی مەعنەوی و مادیی دەویست. درێغیمان نەکرد بۆ سەرکەوتنی خۆمان. هاتنی کاک کۆسرەت بەرپرسیارێتیی سەرشانمانی کەم کردەوە، شەڕ چووە سەر و مانگێکی خایاند. لەگەڵ کاک کۆسرەت لە چادرێکدا پێکەوە بووین، سەعات چواری بەیانی پێشمەرگەیەک پاسەوان بوو، هەڵیساندم و وتی جیهازێک هەر داوا دەکات هەڤاڵ هەڤاڵ. وتم کە داوای کرد، بانگم بکه و هەڵمسێنە. لە دەوری سەعات پێنجی بەیانیدا بوو جیهازەکەی بۆ هێنام، قسەم لەگەڵ کردن. وتیان دەمانەوێ چاومان پێتان بکەوێ. مەرجی حکومەتی ئێوەمان قبوڵە و ڕازین. وتم زۆر باشە، سەری سەعات وەرنەوە قسە دەکەین، بە کاک کۆسرەت و حەمید ئەفەندیم وت. وتی باشە چاوتان پێیان بکەوێ. هاتنەوە سەرخەت. مەوعیدمان دانا لەسەر ئاوی خواکورک یەکتر ببینین. بۆ ڕۆژی دوایی سەعات 5 مەوعیدمان هەبوو. ئەوانەی کە چووین بۆ چاوپێکەوتنیان، من خۆم بەرپرسی هێزەکان، عوسمان قادر منەوەر، مامۆستا بەکر مستەفا، کەمال شاکر، لەبیرم نییە کێی ترمان لەگەڵ بوو. لەگەڵ هێزێک چووینە خوارەوه، سەعات و نیوێک ڕێگە دەبوو. کە گەیشتین، ئەوانیش هاتن. عوسمان ئوجەلان برای عەبدوڵڵا ئوجەلان، نازانم کێی تری لەگەڵدا بوو، پاش یەکترناسین و چاکوچۆنی قسەمان کرد.\nئەوان ڕازی بوون بێن بۆ لای ئێمه و ڕێکەوتن واژوو بکەن. لە کۆتایی قسه و باسەکانمان وتم فەرموون با پێکەوە بچین بۆ هەولێر. عوسمان ئوجەلان وتی من بە ئەمر هاتووم بۆ لاتان. پرسم بە سەرۆک ئاپۆ نەکردووە، دەبێ بڕۆمەوە پرس بکەم و ڕەزامەندیی لەسەر بێ ئەنجا بێم. مەوعیدمان دیاری کرد بۆ ڕۆژی دوایی لە هەمان جێگەیەک بگرینەوە. ئێمەش گەڕاینەوە، بە شاخدا سەرکەوتینەوە بۆ لای هێزەکان. کاک کۆسرەت و حەمید ئەفەندیمان بینی قسه و باسەکانمان بۆ گێڕانەوە. وتم مەوعیدی ترمان هەیە لەگەڵیان. ژمارەی جیهازەکانیشمان گۆڕیوەتەوە بۆ ئەوەی قسە لەگەڵ یەکتر بکەین. لە ماوەی پێش وەستاندنی شەڕ هێزەگەی عوسمان حاجی مەحموود هاتبوون. برادەرانی پارتیش هێزەکانیان گۆڕیبوو. لە شەوی دواییدا پێ‌کاکا جێگەی کەمیان بەدەستەوە مابوو. زۆرمان پێ باش بوو کە ڕێک کەوتین، چونکی ئەوان لە دۆڵێکدا مابوون. بەهەموو جۆرە چەکێ شەڕمان دەکرد. ترسم لێنیشت و بچنە سەریان لە بەرپرسە گەورەکانیان بکوژرێ. خۆ پێشمەرگە لە شەڕدا نازانێ کێ بەرپرسه و کێ چییە، ئیتر ئەمە فرسەتێکی باش بوو بۆ ڕێککەوتن.\nجارێکی تر چوومە خوارەوە بۆ سەر ئاوی خواکورک\nله کاتی خۆیدا سەعات 5 عوسمان ئوجەلان هات. ئەمجارەیان پێویستی به دانیشتن نەبوو. عوسمان وتی من کە هاتووم، پێویستە لەباتی من تۆش لێرە بمێنیتەوە. بیرم کردەوە کە نابێ بڵێم ناتوانم، وتم هەڤاڵ عوسمان من لەبەر ئەوەی لێپرسراوی هێزەکانم، ناکرێ لێرە بم. چونکی هەموویان من بڕیاریان بۆ دەردەکەم. بە کوردییەکەی لێپرسراوی یەکەمم. ئەگەر من بمێنمەوە، ئیشەکان ئەوەستێ. قەناعەتی کرد و وتی با هەڤاڵانی تر بمێننەوە. ئیتر عوسمان قادر منەوەر و مامۆستا بەکر مستەفا و کەمال شاکر لەوێ لای پێ‌کاکا بەجێمان. من و عوسمان ئوجەلان کەوتینە ڕێ و بەسەر شاخەکەدا سەرکەوتین. هەر ئه و شەوە کە گەیشتینەوە لای پێشمەرگەکانی خۆمان، سواری ئۆتۆمبێلمان کرد و ڕەوانەی هەولێرمان کرد بۆ بینینی حکومەت و پەرلەمان، دەقیقەیەک زووتر بگەیشتایە باشتر بوو. شەڕ کۆتایی هات، چەند ڕۆژی لە هەولێر مانەوه، پاشان گەڕایەوە. لەسەر چۆڵکردنی ناوچەی خواکورک ڕێک کەوتن، منیش چاوساغم لەگەڵ ناردنەوە بۆ لای خۆیان. باش بوو ئەم شەڕەمان لە کۆڵ بۆوە.\nهەر دوای هاتنەوەی عوسمان قادر منەوەر و مامۆستا بەکر و کەمال شاکر، ئه و هێزانەی لامان بوون، نیوەی زیاترم ئیزن دا بڕۆنەوە بۆ شوێنەکانی خۆیان. ڕێک کەوتین کە ئەوێ چۆڵ بکەن، لە بەرامبەردا نێوزەنگیان بۆ دیاری کردبوون و خۆشیان ڕازی بووبوون. نێو‌زەنگ دەکەوێتە پشتی قەڵادزه لە سەرسنووری ئێران–عێراق. لە ڕابوردوودا سەرکردایەتیی یەکێتیی نیشتمانی لەوێ بوو، خانووی لێبوو و چۆڵ بوو. مام جەلالیش بارەگایەکی لەوێ هەبوو. هەموویان ڕۆیشتن و کەسیان لەوێ نەما، دوا کەس خۆمان بووین. ئەوانەی بڕیاریان دابوو بگەڕێنەوە بۆ تورکیا، هەر له و تەقەمەنییانەی لامان بوو، زۆرم دانێ بۆ ئەوەی سوودی لێوەربگرن بۆ خۆیان. له و سەردەمەشدا تورکیا هەندێک یارمەتیی چەک و پێویستیی شەڕی داینێ. هەموویم بەسەر هێزەکانیاندا دابەش کرد. منیش گەڕامەوە بۆ هەولێر و چووم بۆ مەکتەبی سیاسی، لەوێش ئەوەی ڕووی دابوو، بۆم گێڕانەوە. دوایی گەڕامەوە بۆ شەقڵاوە کە بارەگای لەشکری دوو لەوێ بوو.\n➕ ئەم بابەتە لەلایەن: (زریان سەرچناری)ەوە لە: Nov 21 2018 9:39PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Nov 22 2018 9:46PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Nov 22 2018 9:46PM باشترکراوە\n👁 ئەم بابەتە 1,195 جار بینراوە


چالاكێكى كورد سكاڵا له‌دژی به‌ڕێوه‌به‌رى گشتیى په‌روه‌رده‌ى كه‌ركووك تۆمار ده‌كات\nدلێر عه‌بدولڕه‌حمان 21/01/2020 - 09:18 بڵاوکراوەتەوە لە كوردستان\nچالاكێكى كوردى دانیشتووى شارى كه‌ركووك، له دادگاى كه‌ركووك و دیوانى چاودێریی دارایی كه‌ركووك و به‌ڕێوه‌به‌رایه‌تیى ده‌سته‌ى ده‌ستپاكیى ئەو شارە، سكاڵا له‌سه‌ر بەڕێوه‌به‌رى گشتیى په‌روه‌رده‌ى كه‌ركووك به وه‌كاله‌ت تۆمار ده‌كات و تۆمه‌تبارى دەكات به‌وه‌ى ده‌سه‌ڵاته‌كانى به شێوه‌یه‌كى نایاسایی به‌كار ده‌هێنێت.\nئه‌دهه‌م جومعه، چالاكوانى كورد له شارى كه‌ركووك، به (باسنیوز)ى راگه‌یاند: "ڕۆژى 19/1/2020 لاى دادوه‌رى تایبه‌ت به ده‌ستپاكى له دادگاى كه‌ركووك و دیوانى چاودێریى دارایی كه‌ركووك و به‌ڕێوه‌به‌رایه‌تیى ده‌سته‌ى ده‌ستپاكى له پارێزگاى كەركووك، سكاڵاى یاساییم له‌سه‌ر (عه‌بد عه‌لى حوسێن) به‌ڕێوه‌به‌رى گشتیى پەروەردەى كه‌ركووك به‌وه‌كاله‌ت تۆمار كرد".\nگوتیشی: "به‌پێى ماده‌ى 58ى یاساى بودجه‌ى عێراق بۆ ساڵى 2019، كه له ئه‌نجومەنى نوێنه‌ران ده‌نگى له‌سه‌ر دراوه و حكوومه‌تى عێراق كردوویه‌تى به بڕیار، نابێت تا 25/10/2019 هیچ پۆستێك له ئاستى به‌ڕێوه‌به‌رى گشتیدا به‌وه‌كاله‌ت به‌ڕێوه ببرێت و به‌پێچه‌وانه‌وه، ده‌بێت ده‌سه‌ڵاته‌كانى بگوێزرێته‌وه بۆ جێگره‌كه‌ى، به‌ڵام بەڕێوه‌به‌رى گشتیی په‌روه‌رده‌ى كه‌ركووك تا ئێستا به‌وه‌كاله‌ت به‌ڕێوه ده‌برێت و‌دەسەڵاته‌كانیشی نه‌داوه به جێگره‌كه‌ى، كه كورده".\nئاماژه‌ى به‌وه‌ش دا: "سه‌ره‌ڕاى ئه‌وه‌ى به‌ڕێوه‌به‌رى گشتیى په‌روه‌رده‌ى كه‌ركووك له پۆسته‌كه‌یدا جێگیر نه‌كراوه، به‌ڵام واژۆى له‌سه‌ر لیستى دامه‌زراوانى سلكى په‌روه‌رده له سنوورى بەڕێوەبەرایتەتییەکەدا کردووە، كه ناڕه‌زایه‌تییه‌كى زۆرى به‌دواى خۆیدا هێناوه و نه‌ته‌وه‌ى كورد كه‌مترین ڕێژه‌ى له دامه‌زراندنه‌كه‌دا به‌ركه‌وتووه".\nڕوونیشی كرده‌وه: "دادگا لێكۆڵینه‌وه‌ى له‌باره‌ى سكاڵاكه ده‌ست پێكردووه و چاوه‌ڕێی بڕیارى دادگا ده‌كه‌ین".\nبەوێنە.. چالاکییەکانی تایبەت بە ڕۆژی جیهانیی شانۆ لە کەلار\nخورماتوو.. دوو رووداوى هاتوچۆ دوازده قوربانی لێكه‌وته‌وه\nبەوێنە.. گەشتی گرووپی شاخەوانیی قەڵای شێروانە بۆ ناوچەی هەورامان


میسییه كورده‌كه‌ی ئاسیا گۆڵی ژماره 100ی كرد و به‌سێیه‌م نازناویش شادبوو\nکوردە پیشەگەرەکان :: 11/01/2019 :: 813 جار بینراوە\nمیسییه كورده‌كه‌ی ئاسیا له‌گه‌ڵ هاوڕێكانی سێیه‌مین ناناوی یه‌ك له‌سه‌ریه‌كی خولی نایابی تۆپی پێی بێچووه‌شێرانی یانه و ئه‌كادیمیاكانی تاران/ ئێران-یان بۆ ژێر ته‌مه‌ن 15 ساڵان، به‌تیمی ئه‌كادیمیای فوتبۆڵی كیا به‌خشی و گۆڵی ژماره 100ی تیمه‌كه‌شی له‌خوله‌كه‌دا تۆماركرد.\nرۆژی 10ی ئه‌م مانگه یادگار رۆسته‌می به‌هره‌مه‌ندی كورد و ستارئه‌كادیمی تیمی ئه‌كادیمیای فوتبۆڵی كیا و هه‌ڵبژارده‌ی بێچووه‌شێرانی ئێران كه به (میسی ئاسیا) ناسراوه، له‌یارییه‌كانی هه‌فته‌ی 26ی خولی نایابی تۆپی پێی بێچووه‌شێرانی یانه و ئه‌كادیمیاكانی تاران به‌رامبه‌ر به‌تیمی یانه‌ی په‌یكان تاران له‌هێڵی ناوه‌ند به‌شێوه‌ی سه‌ره‌كی ده‌ركه‌وت و جگه له‌وه‌ی توانییان 3 گۆڵ و 3 خاڵ بۆ تیمه‌كه‌یان كۆبكه‌نه‌وه و نازناوی سێیه‌مین خولی پێببه‌خشن و بۆ جاری سێیه‌میش له‌سه‌ریه‌ك ببنه پاڵه‌وانی خوله‌كه، توانی گۆڵی سێیه‌می تیمه‌كه‌ی له‌یارییه‌كه‌دا تۆماربكات كه گۆڵی ژماره 100یان بوو له‌خوله‌كه و گۆڵی ژماره 18ی خۆشی بوو.\nیارییه‌كه له‌یاریگای باباجانی له‌تاران كرا كه یاریگای یانه‌ی په‌یكان-ه و تیایدا تیمه‌كه‌ی یادگار رۆسته‌می توانییان به‌ئه‌نجامی 3-1 براوه‌بن و 26ه‌مین بردنه‌وه‌ی یه‌ك له‌سه‌ریه‌ك له‌خوله‌كه‌دا ده‌سته‌به‌ربكه‌ن و به‌مه‌ش نازناوی خولی وه‌رزی 2018-2019 به‌كۆكردنه‌وه‌ی 78 خاڵ له‌به‌رژه‌وه‌ندی خۆیان یه‌كلابكه‌نه‌وه.\nتیمی ئه‌كادیمیای كیا كه هێشتا 4 هه‌فته یاری ماوه له‌خوله‌كه‌دا ئه‌نجامیبدات، توانی هه‌ر 26 یاری خۆی یه‌ك له‌دوای بباته‌وه و 100 گۆڵ تۆماربكات و ته‌نها 13 گۆڵی لێبكرێت و به 87 گۆڵی زیاده و 78 خاڵ به‌سێیه‌م نازناوی خوله‌كه بگات و ركابه‌ره‌كه‌شی كه تیمی یانه‌ی په‌یكان-ه، ئێستا به 64 خاڵ له 26 یاریدا له‌پله‌ی دووه‌م دایه.\nپاش 3 یاری دابڕان له‌تیمه‌كه‌ی به‌هۆی پشووه‌كانی سه‌ری ساڵ و گه‌ڕانه‌وه‌ی بۆ شاری مه‌یوان، یادگار توانی یه‌كه‌م یاری ساڵی 2019 له‌گه‌ڵ تیمه‌كه‌ی بكات و تیایدا له‌یارییه‌كه‌دا ئاستێكی به‌رزه‌ی له‌ناوه‌ڕاستی یاریگادا پێشكه‌ش كرد و وه‌ك داینه‌مۆی تیمه‌كه ده‌ركه‌وت و گۆڵێكیشی تۆماركرد.\nشایه‌نی باسه یادگار واحید رۆسته‌می یاریزانی به‌هره‌مه‌ندی كورد كه له‌گوندی ساوجی شاری مه‌ریوانی رۆژهه‌ڵاتی كوردستان له‌دایكبووه و درێسی ژماره 10ی تیمی بێچووه‌شێرانی ئه‌كادیمیای فوتبۆڵی كیا بۆ ژێر ته‌مه‌ن 15 ساڵان ده‌پۆشێت، به‌تۆماركردنی ئه‌م گۆڵه، ژماره‌ی گۆڵه‌كانی گه‌یانده 18 گۆڵ له 15 یاریدا، به‌ڵام 18 گۆڵه‌كه‌ی له 13 یاریدا كردووه و ته‌نها له 2 یاریدا گۆڵی نه‌كردووه و له‌وكاته‌وه‌ی له‌ساڵی 2015ه‌وه بۆ تیمی ئه‌كادیمیای ناوبراویش یاری ده‌كات، سێیه‌م وه‌رزه له‌سه‌ریه‌ك نازناوی پاڵه‌وانی خولی نایابی تۆپی پێی بێچووه‌شێرانی یانه و ئه‌كادیمیاكانی تاران له‌گه‌ڵ تیمه‌كه‌دا ده‌سته‌به‌رده‌كات.\nکوردە پیشەگەرەکان :: 11 کاتژمێر پێش ئێستا


ژیان | کوردستان | دەستەی سه‌ربه‌خۆی مافی مرۆڤ هه‌ڵوێستی خۆی لەبارەی كه‌یسی ده‌ستگیركراوانی بادینان راگەیاند\nدەستەی سه‌ربه‌خۆی مافی مرۆڤ هه‌ڵوێستی خۆی لەبارەی كه‌یسی ده‌ستگیركراوانی بادینان راگەیاند\n2021-02-17 | 831 جار خوێندراوەتەوە\nدەستەی سه‌ربه‌خۆی مافه‌كانی مرۆڤ هه‌ڵوێستی خۆی سه‌باره‌ت به‌كه‌یسی ده‌ستگیركراوانی بادینان و بڕیاری دادگای تاوانه‌كانی هه‌ولێر راگەیاند و دەڵێت، دەکرا دادگا بە دەلالەتی مادەی 132 لە یاسای سزاکانی عێراقی ژمارە 111ی ساڵی 1969ی هەموار کراو بڕیاری دەربکردایە و نەرمی تێدابوایە بە ڕەچاوکردنی بارودۆخی تۆمەتبارەکان.\nده‌سته‌ی سه‌ربه‌خۆی مافی مرۆڤ لە راگەیەندراوێکدا بڵاویکردەوە، بڕوای ته‌واوی به ئازادی ڕاده‌ربڕین و كاری ڕێكخراوه‌یی و چالاكی مه‌ده‌نی هه‌یه، بۆیه له‌و سۆنگه‌وه نابێت هیچ بڕیار و پرۆسه‌یه‌ك وهه‌وڵێك كار له‌و بنه‌مایه بكات و ببێته مایه‌ی پاشه‌كشه له خه‌باتی مه‌ده‌نی و ئازادی رۆژنامه‌وانی و ئازادی ڕاده‌ربڕین له چوارچێوه‌ی یاسا به‌ركاره‌كانی هه‌رێمی كوردستان.\nدەقی راگەیەندراوەکەی دەستەی سەربەخۆی مافەکانی مرۆڤ لە هەرێمی کوردستان:\n1)هه‌ر له‌سه‌ره‌تای ده‌ستگیركردنی ژماره‌یه‌ك هاوڵاتی له سنوری بادینان له‌دوای خۆپیشاندانه‌كان ، ده‌سته‌ی سه‌ربه‌خۆی مافی مرۆڤ به‌دوا داچونی كردوه‌و له‌نزیكه‌وه ئاگاداری ئه‌و دۆسیه بوه ، ته‌نانه‌ت ڕاسته‌وخۆش كه‌س و كاری به‌شێك له‌ده‌ستگیركراوه‌كان سه‌ردانی ده‌سته‌یان كردوو وه ده‌سته به‌فه‌ڕمی له‌گه‌ڵ ده‌زگا و لایه‌نه په‌یوه‌ندیداره‌كان هاته سه‌رخه‌ت و ئاسانكاری كردوه بۆ دیدار و چاوپێكه‌وتنی كه‌س و كاره‌كانیان و چاودێری دۆسیه‌كه‌یانی كردوه تا رۆژی دادگایی كردنیان .\n2)ده‌سته‌ی سه‌ربه‌خۆی مافی مرۆڤ به‌پێ ی یاسای ژماره 4 ی ساڵی 2010 ئه‌ركه‌كانی دیاری كراوه‌و مامه‌ڵه ده‌كات له به‌دوا داچونی كه‌یسه‌كان و بابه‌ته‌كانی په‌یوه‌ست به‌مافی مرۆڤ و هه‌ر له‌و چوارچێوه‌ش له‌سه‌ر بنه‌مای بڕوابون به سه‌ربه‌خۆییی وجیاكردنه‌وه‌ی ده‌سه‌ڵاته‌كان مامه‌ڵه له‌گه‌ڵ دام و ده‌زگاكانی هه‌رێمی كوردستان ده‌كات به‌تایبه‌ت دادگاكان و ده‌سه‌ڵاتی دادوه‌ری ، كه ده‌سته هه‌میشه ڕێز له بریاره‌كانی دادگاكان ده‌گرێت و هه‌ركاتێكیش سه‌رنجێكمان هه‌بێت له‌سه‌ر دۆسیه‌و بڕیارێك ئه‌وه به‌فه‌رمی ڕای خۆمان گه‌یاندۆته ئه‌نجومه‌نی دادوه‌ری چونكه وه‌ك ده‌زگایه‌كی فه‌رمی به‌شێوه‌یه‌كی فه‌رمی و نوسراو مامه‌ڵه ده‌كه‌ین و مه‌رج نیه هه‌مو كارو بابه‌تێك بۆ ڕاگه‌یاندن وبڵاوكردنه‌وه بێت چونكه ئه‌وه ئه‌ركی خۆمانه .\n3)سه‌باره‌ت به بڕیاری دادگای تاوانی هه‌ولێر /2 بۆ ژماره‌یه‌ك له ده‌ستگیركراوه‌كان له رۆژی 16/2/2021 و سزادانیان به‌شه‌ش ساڵ به‌پێ ی مادده‌ی یه‌ك له یاسای ژماره (21) ی ساڵی 2003 ، كه بوه هۆی نیگه‌رانی كه‌س و كارو رۆژنامه‌نوسان و چالاكوانان وخه‌ڵكی تر، وه‌ك ئاشكرایه چۆن ئه‌و حوكمه له‌لایه‌ن به‌ڕێز دادوه‌ره‌وه دراوه ، به‌هه‌مان شێوه‌ش ڕێكاری یاسایی هه‌یه بۆ تانه لێدان له‌بریاره‌كه له‌ڕێگه‌ی دادگای پێداچونه‌وه كه ئه‌وه باشترین ڕێگه‌ی یاسایی و مه‌ده‌نیه بۆ چاوخشانه‌وه به بڕیاره‌كه ، بۆیه هه‌ر ڕێگایه‌كی تر له‌ده‌ره‌وه‌ی ڕێكاره یاساییه‌كان خزمه‌ت به‌دۆسیه‌كه ناكات ، چونكه بریاری كۆتایی لای دادگای تایبه‌تمه‌نده كه دادگای پێداچونه‌وه‌یه. وه ده‌سته‌ی سه‌ربه‌خۆی مافی مرۆڤ ده‌رگای كراوه‌یه بۆ وه‌رگرتنی هه‌ر سكاڵایه‌ك له‌لایه‌ن كه‌س وكاری سزادراوان یان پارێزه‌ره‌كانیان له‌و دۆسیه ،ئه‌وكاتیش به رێكارو له چوارچێوه‌ی ده‌سه‌ڵاتی ده‌سته به‌فه‌رمی كاری له‌سه‌ر ده‌كه‌ین .\n4)هەڵوێستی دەستەی سەربەخۆی مافی مرۆڤ سەبارەت بە بڕیاری دادگای تاوانەکانی هەولێر له‌و دۆسیه ،سەڕەرای ڕێز گرتنمان لە بڕیاری دادگا، بەڵام دەکرا دادگا بە دەلالەتی مادەی 132 لە یاسای سزاکانی عێراقی ژمارە 111ی ساڵی 1969ی هەموار کراو بڕیاری دەربکردایە و دلۆڤانی (رٲفة)ی تێدابوایە بە ڕەچاو کردنی بارودۆخی تۆمەتبارەکان .\n5)ده‌سته‌ی سه‌ربه‌خۆی مافی مرۆڤ له‌چوارچێوه‌ی ئه‌رك و كاره‌كانی خۆی و بنه‌ما نێوده‌وڵه‌تیه‌كانی مافی مرۆڤ بڕوای ته‌واوی به ئازادی ڕاده‌ربڕین و كاری ڕێكخراوه‌یی و چالاكی مه‌ده‌نی هه‌یه ، بۆیه له‌و سۆنگه‌وه نابێت هیچ بڕیارو پرۆسه‌یه‌ك وهه‌وڵێك كار له‌و بنه‌مایه بكات و ببێته مایه‌ی پاشه‌كشه له خه‌باتی مه‌ده‌نی و ئازادی رۆژنامه‌وانی و ئازادی ڕاده‌ربڕین له چوارچێوه‌ی یاسا به‌ركاره‌كانی هه‌رێمی كوردستان كه هه‌میشه هه‌رێمی كوردستانی جیاكردۆته‌وه له‌شوێنه‌كانی تر و پێویسته ژینگه‌یه‌كی باشتر بڕه‌خسێنرێت بۆ باشتر كردنی ڕه‌وشی مافه‌كانی مرۆڤ به‌گشتی وڕێكخستنی كاری رۆژنامه‌وانی و تۆڕه كۆمه‌ڵایه‌تیه‌كان وئازادی بیرو ڕا .


بەرپرسێكی باڵای پارتی چەند پیلانێكی توركیا دژ بەهەرێم ئاشكرادەكات و ڕەخنەی توند دەگرێت – Standard Kurd\nلەلایەن ستاندار Posted on ته‌مموز 27, 2020 ته‌مموز 27, 2020 1672 جار بینراوە 0 سەرنج\nهۆشیار زێباری، ئەندامی مەكتەبی سیاسی پارتی رایدەگەیەنێت پیشتر باس كردنی گێرانەوەی ویلایەتی موسڵ كە پێی وایە (هەولێر، سلێمانی، دهۆك، كەركوك، موسڵ تەنانەت خانەقینیش) دەگرێتەوە، پێشتر لای توركیا قسەكردن لەسەر ئەو پرسە لە قەدەغەكراوەكان بوو، بەڵام ئێستا لە ئاستە هەرە باڵایەكان باسی دەكەن، ویستی خۆیان لەو ڕوە نەشاردۆتەوە، دەلێن بەشێكە لە وڵاتەكەی ئێمە كە ئەوەش هەرەشەیەكی گەورەیە لەسەرعێراق.\nناوبراو لە گفتوگۆیەكی رۆژنامەوانی هەروەها گوتی پێویستە لەسەر دەستدرێژیەكانی توركیا، عێراق هەڵوێستی هەبێ و ڕووبەروی بێتەوە، ئەوەشی وت بێدەنگی وڵاتانی عەرەبی لە دوای 2003 كە ئامادەبون عێراق لە خۆ بگرن، وای كردووە توركیا و ئێران بریارە یەكلاكەرەوەكانی عێراقیان بەدەستبێت، هەروەها كشانی زیاتری توركیای بۆ خاكی بۆ عێراق و سوریا هەتا لیبیاش بەدوای خۆیدا بهێنێت.\nهۆشیار زێباری لە گفتوگۆ رۆژنامەوانیەكەی كە پیگەی (بغداد الیوم) بەشێكی وەرگرتووە راشیگەیاندووە:” توركیا و ئێران هەرەچەندە ناكۆكی سیاسی و مەزهەبی لەنێوانیاندا هەبێت بەڵام بەرژەوەندیە ئابوریەكان لەشوێنی خۆیاندا دەمێننەوە بەبەهێزی و هیچ كێشەكیان لەو ڕووانە نیە، بەتایبەت لەو كێشەی كە ئەوان پێی دەلێن هەڕەشەی كوردی، چونكە ئەوان وای دادەنێن هەڕەشەیە لەسەر ئاسایشی نەتەوەییان.”\nبڵاوکراوەی پێشووسەرۆكی پەرلەمان: بەهۆی كۆنەبونەوەی پەرلەمان داوای لێبوردن لە خەلكی كوردستان دەكەم\nبڵاوکراوەی نوێترئەحمەد داود ئۆغلۆ لەبارەی قەدەغەی خوێندن بەكوردی بە راشكاویی هەڵوێستی راگەیاند


دوو ساڵە شەڕەی تیرۆریستانی داعش لەگەڵ كورد درێژەی هەیە ئاشكرایە داعش وەك گروپێكی تیرۆریستی ئیسلامی هەم وەك پرۆژەیەكی وڵاتانی داگیركەر و ئیسلامگەرا دەیەوێت كۆمڵگای كوردی و ئەو كۆمەڵگایانەی هاوتەریب بەخۆیان نین. ژێرخانی كلتووری و كۆمەڵایەتی و ئابووریان لەناو بەرن و دووبارە لەسەر بنەمای یاساو حوكمی شەریعەت بەقەولی خۆیان. دونیایەكی تر بەناوی ئیسلامگەرا بوونیاد بنینن.\nخۆشبەختانە كورد ئەم پرۆژەیە بەزۆرینە رەتدەكاتەوە. ئامادەشە لە دژی ئەو فیكرە خورافی و دواكەوتوویە بجەنگێت هەر وەك لەو دوو ساڵە شەری كردوەو نەچووەتە ژێر باری ئەو پرۆژەی داعش و هاو فیكرەكانی بانگەشەی بۆ دەكەن.\nئەوەی مایەی قسەكردنە پرسی ئەرشیفە, بەداخەوە لەم ڕووە هێندە زەهنیەتمان ناخەینە كار و بیر لە رووداوەخراپەكان بكەینەوە. وەك بەشێك لە مێژوو ئەرشیفیان بكەین.ئۆباڵی ئەمەش زیاتر لە ئەستۆی دەسەڵاتە دەبوو تۆزیك بە وشیاریەوە مامەڵەی لەگەڵ رووداوەكان بكردبایە.\nتازە مخموور لە دەست داعش سەنرابوو پێشمەرگەكان. كەلوپەلی داعشیان پێبوو یەكێك لەوانە تەزبیحێكی سێ مەتریی بوو كچ و كوڕیكی ئەمریكی میدیاكار لەگەڵ وەرگێڕەكەیان قسەیان دەكرد چاویان بڕیبووە تەزبیحەكە..\nلەو دوو ساڵەی شەڕی داعش هەزاران بەڵگەنامەو كەرەستەی داعش كەوتنە دەست پیشمەرگە هەموویان لەناوبرد.\nجگەلەوەش هەزاران كوژراویان هەبوو خۆم دەیان تەرمم بینیوە فڕێ دراون یان كراونەتە ژێر خۆڵ زۆر بەخراپی دوای ماوەیەك نایان دۆزیتەوە. دەبوو وەك بەشیك لە بۆ مێژوو گۆڕستانی داعش و مۆزەخانەیەك هەبوایە. بۆنموونە پەنجاساڵی تر چۆن تاوان و هێرشی داعش بۆ سەر كوردستان دەخرێتەڕوو؟\nتائێستەش جەند گۆڕێك لەهەولێر پارێزراون مێژوویان بۆ زیاتر لە سەد ساڵ دەگەڕێتەوە ناویان بە كەسایەتی ئایینی هاتووە. دیار نیە لە شەری دژ بەكورد كوژراون یان پشتیوان بوونە بەهەرحاڵ هەنووكە بوونەتە بەشیك لە مێژوی ناوچەكە .. بۆیە دەكرا داعش ئەرشیف كرابایە تەنانەت شوێنی ئەرشیفخانەش گونجاوبا قازانجی ئابووریشی دەبوو.


دوو جاشی کوژراو لە شەڕی سووریە و پاراستنی ئەسەد | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران دوو جاشی کوژراو لە شەڕی سووریە و پاراستنی ئەسەد\nدوو جاشی کوژراو لە شەڕی سووریە و پاراستنی ئەسەد\nتا ئێستا هەندک دەنگۆ لەبارەی چوون و بەشداری جاشەکان (کوردانی سەر بە ڕژیم)، لە شەڕی سووریەدا بڵاو بۆتەوە و دەگوترێ ڕەژیم لە شارە جیاوازەکانی، پیرانشار، بۆکان، ورمێ و ماکۆ و چەند شاری تر، تاقمێکی جاش بۆ ناردن بۆ شەڕی سووریە ڕەوانەی ئەو وڵاتە کردووە.\nبە سەرنجدان بە جیایی ئایینزای جاشەکان لەگەڵ سووریە و سپای قودس، دەکرێ بگوترێ ئەو تاقمە هەم لە ناو خەڵکی کورددا قێزەونتر لە کوژراوەکانی تری ئێران لە سووریە سەیریان دەکرێ و هەمیش بۆ ڕژیم، جێگای سەرنجی تایبەتین.\nئەو ئاوڕ لیدانەوە و نرخاندنانەی ڕژیم لە چوونی ئەو جاشانە بۆ بەرەکانی شەڕ لە سووریە و پاراستنی ئەسەد لە کاتێکدایە کە بە پێی زانیاری و ڕاپۆرتەکان لە ئێستادا زۆرێک لە هێزەکانی سپا و هەروەها ئەفغانییەکانی نیشتەجێی ئێران خۆ لە چوون بۆ سووریە دەپارێزن.\nشایانی باسە کە بە پێی زانیارییەکانی ڕۆژی کورد، تاقمێک لەو جاشانە کە چووبوون بۆ سووریە چەند ڕۆژێکە گەڕاونەتەوە و تا ئێستا ناوی دوو کەس لەو جاشانە کە لەبەرەکانی شەڕ لە سووریە و پاراستنی ئەسەد (بەناوی مودافعانی حەرەم) کە لە سووریە کوژراون، ئاشکرا کراوە کە بریتین لە جاش مستەفا قاسم پوور، خەڵکی ورمێ و جاش سمایل شوجاعی زەڵکی بۆکان.\nئەمڕۆ سێ شەممە ٢٧ی رێبەندان وەزیری وەرزش و لاوانی ئێران کە سەردانی شاری بۆکانی کردبوو، وێڕای تاقمێک لە کاربەدەستانی ئەو شارە وەک پێش نوێژیهەینی شار و حەسەن خزری و قەسیم عوسمانی، نوێنەری شاری بۆکان سەردانی قەبری ئەو جاشە کوژراوانەی شەڕی سووریەی کرد.\nشایانی ئاماژەیە کە جاش سمایل شوجاعی کە ماوەی چەند ڕۆژ لەوەی پێش (٨ ڕۆژ) لە شەڕی ئەستاندنەوەی حەلەب کوژراوە بە یەکەم شەهیدی سووننە مەزهەبی سوپای پاسدارانی کۆماری ئیسلامی لە سووریە ئەژمار دەکرێ.\nبابەتی پێشووشەهلا یارحوسێنی: هاودەنگی حیزبەکان لە بایکۆت کردن، ئاسۆی خەڵکی کوردستان ڕوناکتر\nبابەتی دواترحوکمی لەدار دانی منداڵێکی کورد، پشتڕاست کراوە


سپەیس ئێکس یان ناسا، کامیان سەرەتا دەمان بەنە سەر مانگ؟ چۆن ڕۆکێتە تازەکان بەراورد بکەین؟\n زیانەکانی سێکس لەپشتەوە\nزیانەکانی سێکس لەپشتەوە\n پەیوەندی "گریانی ژنان"و "ئارەزوی سێكسكردن" ئاشكرا بوو\nپەیوەندی "گریانی ژنان"و "ئارەزوی سێكسكردن" ئاشكرا بوو\n ئاره‌زووی به‌رده‌وام و له‌ڕاده‌به‌ده‌ر بۆ سێكس ئاماژه‌یه بۆ ئه‌م حاڵه‌ته\nئاره‌زووی به‌رده‌وام و له‌ڕاده‌به‌ده‌ر بۆ سێكس ئاماژه‌یه بۆ ئه‌م حاڵه‌ته\n خۆتان بۆ "ئه‌نفلۆنزای باڵنده" ئاماده‌بکەن\nخۆتان بۆ "ئه‌نفلۆنزای باڵنده" ئاماده‌بکەن\n نهێنیه‌كانی سێكس لای پیاو\n يه‌كێك له گرنگترين سووده‌كانى سێكس\nيه‌كێك له گرنگترين سووده‌كانى سێكس\n گرنگى سێكس كردن له‌سه‌ر میمۆڕی مێشك\nگرنگى سێكس كردن له‌سه‌ر میمۆڕی مێشك\n چی بكه‌یت ئه‌گه‌ر له‌كاتی سێكس منداڵه‌كه‌ت خۆی به ژوردا كرد\nچی بكه‌یت ئه‌گه‌ر له‌كاتی سێكس منداڵه‌كه‌ت خۆی به ژوردا كرد\n دوای چاکبوونەوە لە کۆرۆنا، دەیان نەخۆشی ترسناک بەبەردەوامی دەمێننەوە\nیەکێک لەو شتە سەرنجڕاکێشەرانەی کە لەناو ئامارگیریەکاندا دەیبینیت، ئەوەیە کە زۆر باسی ئەو رێژە زۆرەی (چاکبووەکان) ناکرێت بە شێوەیەکی قەتعی، هۆکارەکەشی، لەوانەیە روون نەبێت لەلای هەمووان، ئەوەیە کە ئەم\n چەند کاتژمێر بخەوم باشە بۆ پارێزگاری لە تەندروستی خۆم؟\n كاریگه‌ری سێكس له‌سه‌ر دڵ\nكاریگه‌ری سێكس له‌سه‌ر دڵ\n هۆكارێكى سه‌يرى لاوازبوونى سێكسى\nهۆكارێكى سه‌يرى لاوازبوونى سێكسى\n ئایا کەڵەشاخ لە وەرزی هاوین بکرێت تەندروستە؟\n چۆن سێکسێکی گونجاو لەکاتی کۆرۆنا بکەین\nچۆن سێکسێکی گونجاو لەکاتی کۆرۆنا بکەین\n ئایا چاندنی کۆمپیوتەر لە مێشکی مرۆڤ دەبێتە ڕاستی؟\nچاندنی کۆمپیوتەر لە مێشکی مرۆڤ دەبێتە ڕاستی\n سودە تەندروستییەکانی ڕۆژووی مانگی ره‌مه‌زان\nسودە تەندروستییەکانی ڕۆژووی مانگی ره‌مه‌زان\n لە پاش سێکس دەبیت یەکسەر ئەم کارە ئەنجام بدەیت، پێویستییە!\nپسپۆڕانی بواری تەندروستی ئامۆژگاری پیاوان دەکەن کە لە پاش جوتبوون ئەگەر کەمێکیش بێت میز بکەن.\n مه‌ترسى و زيانه‌كانى په‌نجه ته‌قاندن\nمه‌ترسى و زيانه‌كانى په‌نجه ته‌قاندن\n چ په‌یوه‌ندییه‌ك له نێوان سێكس و نه‌خۆشی شێرپه‌نجه‌دا هه‌یه!!\nچ په‌یوه‌ندییه‌ك له نێوان سێكس و نه‌خۆشی شێرپه‌نجه‌دا هه‌یه!!\n حه‌وت رێگاى ئاسان بۆ به‌هێزكردنى سیسته‌مى به‌رگرى جه‌سته\nحه‌وت رێگاى ئاسان بۆ به‌هێزكردنى سیسته‌مى به‌رگرى جه‌سته\n ئه‌و خۆراكانه‌ى بەرگرى لەش دژى ڤایرۆسى كۆرۆنا بەهێز دەکەن\nپزیشكانى پسپۆڕ دواى لێكۆڵینه‌وه‌كان ژماره‌یه‌ك خۆراك دیارى ده‌كه‌ن كه به‌رگرى له‌ش به‌هێز ده‌كه‌ن و دوورمان ده‌خه‌وه له توشبون به په‌تاوه‌رزییه‌كان به تایبه‌تى ڤایرۆسى كۆرۆنا.\n سێکسی تەندروست چەند خولەک دەخایێنێت؟\nزانینی ماوەی ئاسایی بۆ بەردەوامبوونی پەیوەندی سێکسی یەکێکە لەو پرسیارانەی دکتۆرەکانی تەندروستی زاوزێ زۆر ئاڕاستەیان دەکرێت، ریسێرچێک لەم بارەیەوە بەرچاوڕوونییەکی باش دەداتە خوێنەر.\n ئایا جوانی كاریگه‌ری له‌سه‌ر سێكس هه‌یه؟\nئایا جوانی كاریگه‌ری له‌سه‌ر سێكس هه‌یه؟\n سوودەکانی خواردنی پیاز\nیەکێک لە خواردنە تەندروستە سوودبەخشەکان خواردنی پیازە، هەرچەندە لەکاتی پاککردنیدا دەمان گریەنێت بەڵام سوودەکانی هێندە زۆرە هەرچەندە گرنگی بە خواردنی بدەیت کەمە، چونکە دژی نەخۆشیە مەترسیدارەکان دەجەنگ\n سوده سه‌ڕسوڕهێنه‌ره‌كانى هه‌نار\nچەند تایبەتمەندیەك لە هەناردا هەیە کەوات لێدەکەن وەك میوەیەکی فرێش و هەم شەربەتەکەی کە ئەگەر تائێستاش حەزت بە خواردنی نەکردووە دەست بکەیت بە خواردنی ئەم میوەیە:\n بۆ هاوسەران...سوودە سەرسوڕهێنەرەكانی سێكس لەڕووی زانستیەوە\nتوێژینەوە زانستیەكان سەلماندوویانە سێكس سوودی تەندروستی زۆری هەیە بە تایبەتی بۆ بەهێزكردنی سیستمی بەرگریی لەش و دابەزاندنی فشاری خوێن و چەندین سودی سەرسوڕهێنەری تر كە ئەمانەی لای خوارەوەیە:


سەبارەت بە دۆخی ناھەمواری پەنابەران لە تورکیا\nنامەیەک ئاڕاستەی سکرتێری نەتەوە یەکگرتوەکان کرا.\nدەشتی جەمال سکرتیری فیدراسیۆنی سەراسەری پەنابەرانی عێراقی نامەیەکی ئاراستەی سکرتیری ڕێکخراوی نەتەوە یەکگرتوەکان لەجنیڤ وسکرتێری گشتی پەرلەمانی ئەوروپا لە برۆکسیل کرد سەبارەت بە دۆخی ناھەمواری پەنابەران لە تورکیا. لە نامەکەدا ھاتووە" پەنابەران بەگشتی و پەنابەرانی عێراقی و سوری بە تایبەتی، لەدۆخێکی سەخت و دژواردا ژیان بەسەردەبەن. بەتایبەتیش ئەو پەنابەرانەی خۆیان ناونوسکردووە لە ئۆفیسی ڕێکخراوی نەتەوە یەکگرتووەکان بۆ کاروباری پەنابەران لە ئەنکەرە و ئەوانەی لە نێو کەمپ و لە نێو شارو شارۆچکەکانی تورکیا گیرساونەتەوە، لە ژیانێکی ئەوپەڕی نەشیاو و مەحروم و لە سەرەتایترین پیداویستیەکانی ژیان، لە ولاتی تورکیادا بەسەر دەبەن، ئەمە لەکاتێکدایە کە لە نێو ئەم پەنابەرانەدا ژمارەیەکی زۆر لەژن و منداڵ و کەسانی خاوەن پێداویستی تایبەت ھەیە و ھەمووانیش چاوەڕیی تەحەمولکردنی کارەساتێکی گەورەی ئینسانین..".\nسکرتێری فیدراسیۆنی سەراسەری پەنابەرانی عێراقی داوا دەکات" بڕیاری ١٠/٩/٢٠١٨ی ئۆفیسی رێکخراوی نەتەوە یەکگرتوەکان بۆ کاروباری پەنابەران لەتورکیا ھەڵبوەشێننەوەو جارێکی تر ئەم ڕێکخراوە بۆ کاروبارەکانی چالاک بکەنەوە. ڕێکخراوی نەتەوە یەکگرتووکان بۆ کاروباری پەنابەران لەو ولاتی تورکیا دەرگاکانی خۆیان ئاوەڵا بکەن کە وەلام بە کێشە وگیروگرفتەکانی پەنابەران بداتەوەو پەنابەران لەوانە (ناونوسکردن، چاوپێکەتنی دەم ودەست، خزمەتگوزاری پزیشکی وخواردن وپۆشاک ، مافی کارکردن بەرەسمی بناسرێت، ئازادی سەفەر ھاتوچۆ لە نێو شارەکانی تورکیا وئازادکردنی دەستبەجێی ئەو پەنابەرانەی دەستگرکراون و لە زیندانەکان ڕاگیراون..) .."\nھەروەھا سەبارەت بە و پەنارانەی قبولی یوئین یان ھەیە داوا دەکات " گۆێزانەوەی دەستبەجی ئەو پەنابەرانەی قبوڵی رێکخراوی نەتەوە یەکگرتوەکان بۆ کاروباری پەنابەرانیان ھەیە بۆ ولاتی سێھەم و ولاتانی ئەوروپا بە یەکسان بەرپرسیارێتی نیشانبدەن بۆ قبوڵکردنی پەنابەران و وەرگرتنیان..."\nدەقی نامەکە لەخوارەوە بخۆێننەوە:\nنامەیەکی بەپەلە سەبارەت بە دۆخی ناھەمواری پەنابەران لە تورکیا.\n- ئەنتۆنیۆ گۆنتریش، سکرتێری ڕێکخراوی نەتەوە یەکگرتووەکان.\n- کلاوس فیلی سکرتێری گشتی پەرلەمانی ئەوروپا\nھەروەک ڕاپۆرتەکانی نوێنەری فیدراسێۆنی سەراسەری پەنابەرانی عێراقی لە وڵاتی تورکیا دەریانخستووە کە پەنابەران بەگشتی و پەنابەرانی عێراقی و سوری بە تایبەتی، لەدۆخێکی سەخت و دژواردا ژیان بەسەردەبەن. بەتایبەتیش ئەو پەنابەرانەی خۆیان ناونوسکردووە لە ئۆفیسی ڕێکخراوی نەتەوە یەکگرتووەکان بۆ کاروباری پەنابەران لە ئەنکەرە و ئەوانەی لە نێو کەمپ و لە نێو شارو شارۆچکەکانی تورکیا گیرساونەتەوە، لە ژیانێکی ئەوپەڕی نەشیاو و مەحروم و لە سەرەتایترین پیداویستیەکانی ژیان، لە ولاتی تورکیادا بەسەر دەبەن، ئەمە لەکاتێکدایە کە لە نێو ئەم پەنابەرانەدا ژمارەیەکی زۆر لەژن و منداڵ و کەسانی خاوەن پێداویستی تایبەت ھەیە و ھەمووانیش چاوەڕیی تەحەمولکردنی کارەساتێکی گەورەی ئینسانین.\nبەوھۆیەوە کە ڕێکخراوی نەتەوە یەکگرتوەکان بۆ کاروباری پەنابەران لە شاری ئەنکەرە لە رۆژی ١٠/٩/٢٠١٨ بڕیاریدا کەچیتر پەنابەران ناونوس نەکا و گوێ لە کەیسەکانیان نەگرێ وھەموو ئەو ئەرکانەی کەپێشتر لە ڕاستای راپەراندنی کەیسی پەنابەراندا، لەسەر شانی ئەم دەزگایە بووە بسپێرێ بە ئۆفیسی کۆچ و کۆچبەرانی تورکیا، بڕیارێکی ئاواش دۆخێکی خراپ و نائینسانی ڕوبەڕووی پەنابەران کردووەتەوە لەوانە:\n- ئەو پەنابەرانەی کە لە چاوەروانی چاوپێکەتنی یەکەمدان وەیان ئەو پەنابەرانەی کە چاوەروانی گۆێزانەوە دەکەن بۆ ولاتی سێھەم، جگە لەوەی ماوەیەکی زۆر ونادیار دەھێڵرێنەوە، خودی پرۆسەی گۆێزانەوە وچاوپێکەتەنکانیان بەڕێوە نابرێت و لەم ھەموو ماوە زۆرەشدا ڕێکخراوی نەتەوە یەکگرتوەکان بۆ کاروباری پەنابەران ھیچ بەرپرسیارتیەک لەئاستی ژیان وگوزەرانیاندا نیشان نادات. ئەمەش بۆتەمایەی پەرەسەندنی کێشە وگرفتی خێزانی و بژێوی لەنێویاندا وھەروەھا پەرەسەندنی توشبوون بەمەوادی ھۆشبەرو کاری نایاسایی..\n- بەھەزاران پەنابەری ناونوسکراو کە زیاتر لە ٥ بۆ ٦ سالە ڕاگیراون بێ ئەوەی چاوپێکەتنیان لەگەڵ بکرێت دابەشکراون بەسەر شارەکانی تورکیادا و رێگای سەفەرو ھاتوچویان لی قەدەغەکراوە تەنھا بە مۆڵەتی دائیرەی کۆچ نەبێت، تەنانەت تەرمیناڵەکان ئاگادار کراونەتەوە بەبێ موڵەت تیکت نەفرۆشن بە پەنابەران...\n- بیمەی تەندروستی لە پەنابەران بڕاوەو ھەر پەنابەرێک سەردانی نەخۆشخانە بکات دەبێت پارەیەکی زۆر بدات تەنھا بۆ بینینی دکتور جگە لە خەرجی پیداویستیە تەندروستی ودەواو دەرمان..\n- ڕێگا بە کارکردنی پەنابەران نادرێت... ئەمە لە کاتێکدایە کە دەیان خیزان ومناڵی خاوەن پیداویستی تایبەت بە بەردەوامی پێویستیان بە چارەسەری بەردەوامە بۆ منالەکانیان و رێکخراوی نەتەوە یەکگرتوەکان گۆیی خۆیان خەواندوە لە ھەموو بەرپرسیارتیک بۆ چارەسەری کیشەکانی پەنابەران.\nبەم حاڵەوە کاتێک پەنابەران بیانەوێت بۆچارەسەری کێشە وگرفتەکانیان پەیوەند بە ڕێکخراوی نەتەوە یەکگرتوەکان بۆ کاروباری پەنابەران بکەن ئەوا زۆربەی جار وەلامی تەلەفونیان نادرێتەوە وئەگەریش بیدەنەوە ئەوا کارمەندەکان پیان دەڵێن: "ئیمە ھیچمان لەدەسەلاتدا نەماوە"!.وەیان پیان دەڵین سەردانی دائیرەی کۆچ وکۆچبەران بکە. بەشێک لەو پەنابەرانە چوونەتە دائیرەی کۆچ وکۆچبەرانی چەند شارێک پێێان وتون شتی وانیەو ئێمە چاوپێکەوتن ساز ناکەین ئاگامان لەو خەبەرە نیە، ئەمە جۆرێکە لە بێ ئومێد کردنی دروست کردوە، وەیان کاتێک پەنابەران تەلەفۆن دەکەن بۆ رێکخراوی نەتەوەیەکگرتووەکان دەڵێن ھیچ شتێک لەدەست ئێمەدا نەماوە.. وە کاتێکش دەچنە دائیرەی کۆچی پەنابەران لەتورکیا بەو جۆرە وەڵام دەدرێنەوە. رێکخراوی نەتەوەیەکگرتووەکان نامە ی بۆ ژمارە تەلەفۆنەکانی پەنابەران ناردوە کە گوایە ھیچ کارێک لەدەست ئێمەدا نەماوە بچن لە دائیرەی کۆچ وکۆچبەرانی تورکیا ناو تۆمار بکەن چاوپێکەوتن ئەنجام بدەن ..\nپەنابەران لەژێر ھەرەشەی دیپۆرتیشدا دەبن ئەگەر دۆسێکانیان لە دائیرەی کۆچ وکۆچبەرانی تورکیا رەفز بکرێت، یان لە بەشێک لە دائیرەی کۆچی پەنابەران پێێاندەوترێت بۆ نایکەنە ئیقامەی سیاحی ئەگینا ئەگەر رەفز بن دیپۆرت دەکرێنەوە . ئەمەش جۆرێکە لە بێئومێدکردن وناچار کردنی پەنابەران یان دەبێت بیکەنە ئیقامەی سیاحی یان ئەوەیە لەژێر ھەرەشەی دیپۆرتدا دەبن . ئەمە لەکاتێکدایە ھێشتا چاوپێکەوتنی دائیرەی کۆچ و کۆچبەرانی تورکیا نەکراون بەڵام ئەم ئیختیارانەیان دەخەنە بەردەم.\nلەلایەکی تریشەوە حکومەتی تورکیا جگە لەوەی مەسەلەی پەنابەران وەک کەیسێکی ئەمنی چاولێ دەکات وخۆی بە بەرپرسیار لەژیان و سەلامەتی پەنابەران نازانێ بەھۆی ئەو قەیرانەوە کە دەرگیریەتی بەردەوام ڕەوشێکی سەربازی لەبەرامبەر پەنابەراندا پەیرەوی لی دەکات وھیچ رێزیک بۆ مافەکانی مرۆڤ دانانێت وبەم ھۆیەشەوە ناتوانێت شوین و وڵاتێکی ئارام بیت بۆ پەنابەران.\nھەموو ئەم دۆخە جگە لەوەی بۆتە مایەی زیاد بوونی دیاردەی تاوان وخۆکوژی و بلاوببونەوەی دەیان جۆری نەخۆشی سامناک، پەنابەرانی ناچارکردووە کەبەلێشاو رێگای دەریایی وقاچاغ و گواستەنەوەی شارەوە لەڕیگای شاحینەو یەختەوە بگرنەبەر وموجازەفە بکەن بەژیانی خۆیان وژن ومنالەوە، کە بێگومان لەھەموو ئەم ڕیگایانەشدا رووبەرووی رووداوی نەخوازراو ترژیدیای مەرگی بە کۆمەل دەبنەوە. لەم بارەوە لقی کوردستانی ریکخراوەکەمان لەشاری سلێمانی ئاماری دەیان پەنابەری کوردی بلاوکردۆتەوە کە لەدەریایی ئیجەدا خنکاون. بێگومان ھۆکارێکی سەرەکیش بۆ ئەم دۆخەی پەنابەران و کارەساتەکانی، سەرچاوە لەم بڕیارە دەگرێ کە کاربەدەستانی بارەگای ڕێکخراوی نەتەوەیەکگرتوەکان بۆ کاروباری پەنابەران لەوڵاتی تورکیا دەریان کردووەو بڕیاریانداوە کەچیتر ئەرکەکانی سەرشانی خۆیان لەبەرامبەر پەنابەراندا بەڕێوە نەبەن.\nئێمە لە سۆنگەی بەرپرسیاریتیەوە بە پیویستمان زانی ئەم نامەیەتان ئاڕاستە بکەین و داواتان لێ بکەین کە:\n١- بڕیاری ١٠/٩/٢٠١٨ ی ئۆفیسی رێکخراوی نەتەوە یەکگرتوەکان بۆ کاروباری پەنابەران لەتورکیا ھەڵبوەشێننەوەو جارێکی تر ئەم ڕێکخراوە بۆ کاروبارەکانی چالاک بکەنەوە.\n٢- ڕێکخراوی نەتەوە یەکگرتووکان بۆ کاروباری پەنابەران لەو ولاتی تورکیا دەرگاکانی خۆیان ئاوەڵا بکەن کە وەلام بە کێشە وگیروگرفتەکانی پەنابەران بداتەوەو پەنابەران لەوانە (ناونوسکردن، چاوپێکەتنی دەم ودەست، خزمەتگوزاری پزیشکی وخواردن وپۆشاک ، مافی کارکردن بەرەسمی بناسرێت، ئازادی سەفەر ھاتوچۆ لە نێو شارەکانی تورکیا وئازادکردنی دەستبەجێی ئەو پەنابەرانەی دەستگرکراون و لە زیندانەکان ڕاگیراون..).\n٣- گۆێزانەوەی دەستبەجی ئەو پەنابەرانەی قبوڵی رێکخراوی نەتەوە یەکگرتوەکان بۆ کاروباری پەنابەرانیان ھەیە بۆ ولاتی سێھەم و ولاتانی ئەوروپا بە یەکسان بەرپرسیارێتی نیشانبدەن بۆ قبوڵکردنی پەنابەران و وەرگرتنیان.\nئێمە چاوەڕێی وەلام و ھەنگاو ھەڵھێنانی بە کردەوەی ئێوەین لە پێناو باشکردنی دۆخی پەنابەران لە وڵاتی تورکیا.\n* دەشتی جەمال: سکرتیری فیدراسیۆنی سەراسەری پەنابەرانی عێراقی.\n١٦\_٤\_٢٠١٩ - لەندەن


٢ی حوزەیرانی ١٩٢٥\n١٣ی کانوونی دووەمی ١٩٩٩\nئالزایمێز (فقدان زاکرە\_فەرامۆشی)\nمحەممەد ماملێ (لەدایکبووی ٢ی حوزەیرانی ١٩٢٥ – مردووی ١٣ی کانوونی دووەمی ١٩٩٩) ھونەرمەندی گۆرانیبێژ، مەقامبێژ کورد، خەڵکی مەھابادە. ماملێ لە ساڵی ١٩٢٥ز بەرامبەر بە ١٣٠٤ی ھەتاوی لە یەکێک لە گەڕەکەکانی شاری مەھاباد بە ناوی (خڕێ) لەدایکبووە. ماملێ ناوی محەممەد کوڕی سەعید کوڕی عەلییە. خوێندنی سەرەتایی لە قوتابخانەی پەھلەوی و سەعادەت لە مەھاباد تەواو کردووە. نازناوی ماملێ لە باپیرییەوە بۆی ماوەتەوە، وەک خۆی باسی دەکات کە باوکی نەخوێندەوار بووە و کاتێک سەرژمێری گشتی ھاتووە بۆ نووسینی لێی پرسیوە ناوی خۆت و باوکت چییە ئەویش وتویەتی سەعید مام عەلی، ئەوانیش نووسیویانە سەعید ماملی چونکە زمانی فارسی پیتی (ع) لە قسەکردندا بەکار ناھێنن ئیتر خەڵک لەوە بەولاوە ھەر دەڵێن ماملێ. محەممەد ماملێ پیاوێکی لەسەرخۆ و ھێمن و لێبووردە بووە و زۆر بە وەفا بووە بەرامبەر خزم و دۆست و ناسیاوەکانی. ماملێ سێ ژنی ھێناوە. دوا ھاوسەری کە تا ئێستا لە ژیاندا ماوە ناوی ئامینە خانە. ھەروەھا حەوت کوڕ و دوو کچی ھەیە. ئەمەش ناوی ھەندێکیانە (عەزیز کە بە خانە ناسراوە، خەسرەو، چالاک، وریا، نەجات، شەونم، خوبی) ماملێ خۆی دەڵێت کە ئەوەندە ئاشنای گۆرانییەکانی ڕەفیق چالاک بووم بە خۆشی ئەوەوە کوڕێکم ناونا چالاک. ماملێ چوار برای ھەیە ناویان (حەسەن، حوسەین، موتتەلیب و جەعفەر)ە و خوشکێکی ھەیە ناوی تووبایە.\nبنەماڵەی ماملێ ھەموویان لە سەرەتاوە تا ئێستا دەنگێکی پڕ جۆش و خرۆش و زوڵاڵیان ھەبووە. ھەر ئەم بۆمانەوەشە بووەتە ھۆی ئەوەی ھانی ئەم ھونەرمەندە بدات ھەر لە منداڵییەوە ھونەر بکاتە ھاوڕێی خۆی و ببێت بە یەکێک لە شۆڕەسوارانی ھونەری کوردی. یەکەم گۆرانی کە دەرگای ھونەری پێ کردەوە گۆرانی (ڕۆیی بەجێی ھێشتم)ە. ھەروەھا سەعید ماملێی باوکیشی ھەر دەنگی خۆش بووە. ڕەحمانی براشی واتە مامی محەممەد ماملێ ئەوەندە دەنگی خۆش بووە دانیشتووانی قەڵادزێ ئەوەی ھاوسێی بوون و لە دووریش دەھاتن شەویان لەلای ڕۆژ کردووەتەوە. محەممەد ماملێ لە سەردەمی ڕژێمی پاشایەتیدا چەند جارێک بەند و دەست بەسەر کراوە و دوور خراوەتەوە.\nماملێ لە ساڵی ١٩٦٣ ھاتووەتە قەڵادزێ و چەند ئاھەنگێکی گێڕاوە و پاشان چووە بۆ شاری سلێمانی و سەرچنار و لەوێش چەند ئاھەنگێکی گێڕاوە. ماملێ زۆر ئاشنای خەلیلی سەددیقی و ڕەفیق چالاک بووە و گۆرانییەکانی تایەر تۆفیق و عەلی مەردان و سەید عەلی ئەسغەر کوردستانی و محەممەد عارف و تەحسین تەھای زۆر بە دڵ بوون. لە ھەڵبەستیشدا ھەڵبەستەکانی (وەفایی و سڵێمانی شاوەلە و مارف ئاغا و گۆران و ھەژار و ھێمن)ی لا پەسەندە و لە زۆر گۆرانیدا بەکاری ھێناون. ماملێ خاوەنی زیاتر لە ٧٠٠ گۆرانییە.\n٤ بەستەر بۆ گۆرانییەکانی مامۆستا ماملێ\nناوی ماملێ بەھۆی خزمەت و ھەڵوێست و ھاودەردییەکی کە بنەماڵەی ماملێ لە مێژووی ھاوچەرخی نەتەوەی کورددا ھەیانبووە، ناوێکی ناسراوە. بەھۆی ھەندێک تایبەتمەندی حاشاھەڵنەگر و لەبەرچاوگرتنی زەمەنی تایبەت و چەند فاکتەرێکی بەرچاو، مامۆستا محمد ماملێ لە ناو نەتەوەی کورددا ناسراوترین ئەندامی ئەو بنەماڵەیە. لە زۆر گۆڤار و ڕۆژنامە و کۆڕ و پەرتووکاندا نووسەران و چالاکڤانانی ڕامیاری و کولتووری ھەوڵیان داوە تا ئەو بنەماڵەیە بە گشتی و مامۆستا محمد ماملێ بە تایبەتی بناسێنن. یەکەم کەس کە پەرتووکی لەسەر ئەو ھونەرمەندە نەتەوەیییە نووسی، ڕێزدار و مامۆستای ھونەردۆست ”محمد حسن احمد ٦ی حوزەیرانی ٢٠١٧ لە وەیبەک مەشین، ئەرشیڤ کراوە.” بوو. ڕێزدار سمایلی ماملێش لە دواییدا پەرتووکی خۆی لەسەر بنەماڵەی ھونەرمەندی ماملێ و زۆر تایبەتمەندی مامۆستا محمد ماملێ لە ژێرناوی توێشەبەرەی ھونەری ماملێ بڵاو کردەوە. لە دواییدا ھێژا ھیوا قارەمانی پەرتووکێکی[بەستەری مردوو] لەسەر ئەم مامۆستا کوردپەروەرە و بەرھەمەکانی بە چاپ گەیاند. لە پەرتووکی مێژووی مەھاباد نووسینی مامۆستای ھێژا سید محمد صمدی لە چەندین بەشی جۆراوجۆردا زانیاری لە مەڕ مامۆستا ماملێ دەست دەکەوێ. ڕێزدار ”فریدون حکیم زادە”ش لە پەرتووکی خۆیدا ئاماژەیەکی بە مامۆستا محمد ماملێ کردووە. نووسین و بیرەوەری زۆر بە نرخ لەسەر ئەو بنەماڵەیە و مامۆستا محمد ماملێ تا ئێستا بڵاو کراوەتەوە بەڵام بەھۆی نەبوونی ئازادی لە نێوخۆی وڵاتدا و دەستڕانەگەییشتنی زۆر کەس بە سەرچاوەی جێی متمانە، کاریگەری خۆی داناوە و ھەر بۆیە دەکرێ لەسەر ئەو بنەماڵەیە زۆرتر بنووسرێت. بنەماڵەیەک کە دیاری پیرۆزی وەک مامۆستا محمد ماملێی پێشکەش بە نەتەوەی کورد کردووە، ناوبانگ و جوانییەکانیان تەنیا بە ھونەر و دەنگخۆشی نەبەستراوەتەوە، ھەر چەند کە مرۆڤ پێویستە قەڵەمی شازادەیەکی وەک شەڕەفخانی بەدلیسی ھەبێ تا بتوانێ لەسەر بەرزایی و گەورەیی ماملێ بنووسێ.\nمیرزا سعید کوری میرزا علی (ناسراو بە مام علی)یەک لە ئەندامانی کۆنی بنەماڵەی ماملێ لە ناوچەی موکریانی کوردستان بوو. لەو سەردەمدا کە کوردستان لە ھەر چەشنە فێرگەیەکی زانستی، خزمەتگوزارییەکی حکوومەتی ناوەندی و زۆر پێداویستی سەردەم بێبەر بوو، میرزا سعید ژیانی بنەماڵەی لە ڕێگەی دوکانداری و کرین و فرۆش لە ناوچەدا بە سەربەرزی دابین دەکرد.، میرزا سەعید بەپێی ئەو جۆرەی کە لە کۆنەوە لە ناو کورددا باو بووە، بە سعیدی مام علی (سعیدی کوری مام علی) دەناسرا. کاتێک کە حکوومەتی ناوەندی کاری تۆمارکردنی ناو و ناسناوی لە کوردستان دەست پێکرد، بەھۆی نائاگایی و ناشارەزایی بەرپرسی حکوومەتی ھەڵەیەک ڕووی دا و مام علی بە ماملێ تێگەییشتبوو. ناوی ماملێ لەو ڕۆژەوە وەک ناسناوی ئەو بنەماڵەیە ماوەتەوە و موکریانی گوتەنی لە زاران زۆر خۆشە.\n«مام سعید خودا شاھیدە من بە دڵ عاشق بە دەنگی تۆم».\nیەکەم کوڕی ئەو میرزا حسین ماملێ لە ساڵی ١٩٠٩ی زایینی ھاتە سەر دونیا کە وەک باوکی بۆ ژیری و دەنگخۆشی ناوی بەدەر کردبوو. میرزا سعید ماملێ جیا لەم نازدارەی چوار کوڕی دیکەی بە ناوەکانی محمد، مطلب، حسن و جعفر و کچێکی بە ناوی طوبی ھەبوو. شێوەی ھەڵس و کەوتی میرزا سعید لە ناو بنەماڵە و بایەخ بە کەسایەتی ژن و ڕێزلێنان لە گەورە و بچووکی کاریگەرییەکی زەقی لەسەر منداڵەکانی دانابوو، بە شێوەیەک کە تا میرزا حسین لە ژیاندا بوو، مامۆستا محمد ماملێ و نێو گۆڕەپانی ھونەر نەکەوت، ھەر وەکی کە مامۆستا جعفر ماملێ تا کاتێک کە مامۆستا محمد ماملێ لە ژیاندا بوو، ئەو نەریتەی پاراست و بە شێوەی فەرمی گۆرانی نەگوت. مامۆستا محمد ماملێ خۆی لە ناو کۆڕی بنەماڵەییدا دانی بەوە دانابوو کە ئاستی ھونەرمەندی و دەنگخۆشی میرزا حسین ماملێ یەکجار بەرز بوو و فەرمووبووی کە ئەو ھەرکات وەک مامۆستایەک سەرنجی میرزا حسینی دابوو و وانەی لێ ھەڵگرتبۆوە. مەخابن بەھۆی نەبوونی بوار لەو سەردەمدا، ئێستا ھیچ بەرھەمێکی ئەو ھونەرمەندە لە بەر دەستدا نییە.\nمامۆستا محمد ماملێ کە ناودارترین ھونەرمەندی دەنگخۆشی ئەو بنەماڵەیە بووە، لە ساڵی ١٩٢٥ی زایینی لە شاری مەھاباد لە گەڕەکی خرێ ھاتە سەر دونیا.،،،، بەپێی ئەو زانیارییانەی کە مامۆستا سید محمد صمدی کۆی کردوونەتەوە، مامۆستا محمد ماملێ یەکەم گۆرانی خۆی لە ساڵی ١٩٣٨ی زایینی بە فەرمی خوێندبوو و یەکەم گۆرانییەکی کە گوتبووی بە ناوی «ڕۆیی بە جێی ھێشتم» ناسراوە.\nمحمد ماملێ تەنیا مامۆستایەکی ھونەرمەند و خۆشخوێنێکی شارەزا نەبوو. ئەو ھەر لە سەردەمی گەنجێتییەوە دەگەڵ کاروانی نیشتمانپەروەرانی نەتەوەکەی کەوت. دوایین ژنێکی کە لە ڕووی ئەڤین و خۆشەویستییەکی لە ڕادە بەدەرەوە خواستی، کچی یەک لە قارەمانانی کورد بە ناوی محمد مولودی بوو کە زۆر کەس لە سەری دواون. قارەمانێک کە چەکی شەڕەفی پێشمەرگایەتی کۆماری سەربەخۆ و مستقلی کوردستانی لە شان کردبوو. کاپیتان محمد مەولودی کە ئەندامی ک.ژ. ک (حدک) بوو، لە دواییدا لە سەردەمی کۆماردا ئەرکی ئاسایەش و پاراستنی مەھابادی بە دەستەوە بوو. مامۆستا محمد ماملێ بە ھەمان شێوە یەک لە پێشمەرگەکانی دەوڵەتی جمھوری کوردستان بوو و تا ئەو ڕۆژەی لە ژیاندابوو لەسەر ڕێبازی پێشەوای کوردان، جەنابی حضرتی قاضی محمد (محمد ھمام قاضی) وەفادار ماوە. گیانبەخت کاک دوکتوور قاسملوو لە مەڕ مامۆستا محمد ماملێ فەرمووبووی:\n«کاک محمد، ھونەرمەندێکی گەورەی سیاسی کوردە، چونکە ھەمووکات لەگەڵ ھەستان و کەوتندا ئاشنایە».\nزۆر سیاسەتوان و کەسی ناسراو و خۆشەویستی نەتەوەی کورد لەسەر مامۆستا محمد ماملێ بۆچوونیان دەربڕیوە. کۆی ھەموو دیمانەکان و نووسینەکان ئەمە پشتڕاست دەکەنەوە کە ماملێ کەسێکی نەتەوەیی بوو و ھیچکات خۆی لە نەتەوەکەی و ئازارەکانیان دوور نەکردەوە. ڕەوانشاد مامۆستا کریم حسامی ھەموو بۆچوونەکانی لە دەقێکدا کورت کردبۆوە و فەرمووبووی:\n<< کەسایەتی و ڕەفتار و ئەخلاق و نیشتمانپەروەری و ھونەرمەندی و وشە شیرین و جوانەکانی ماملێ لە یاد و زەینمدا زیندوون و لە بیر ناکرێن >>.\nمامۆستا محمد ماملێ لە ھزر و کردەوەدا نەتەوەیی بوو. ڕێزی لە ھەر تاکێکی کورد بە بێ لەبەرچاوگرتنی ڕادەی دارایی و زانایی و ڕەچەڵەکی دەگرت. کوردستانی بوو و ئەڤیندارانی کۆڵنەدەری ڕێبازی نەتەوەیی لای ئەو زۆر خۆشەویست بوون. ھەرکات پاڵپشتی لە بزووتنەوەی ڕزگاریخوازی نەتەوەکەی لە ھەر شوێنێک دەکرد. یەک لە جوانترین کۆرپەکانی بە ناوی گیانبەخت نەجات ماملێ دەگەڵ کۆمەڵێک لاوی بێتاوانی دیکەی شاری مەھاباد ئێعدام کران. ھەر چەند کە ئەو ھیچکات گەرەکی نەبوو لەدەستدانی گیانبەخت نەجاتی کوڕی بپەژرێنێ، بەڵام ماملێ سەرەڕای پەژارەیەکی زۆر، لە بەرامبەر سیستەمی جەنایەتکاری کۆماری اسلامی ایران نەچەمێوە و ھیچ بایەخ و شرعییەتێکی بەو حکوومەتە دژە مرۆڤییە نەدا. ئەو ھیچکات ئامادە نەبوو کە لەسەر تێلێویزیۆنی ئەو حکوومەتە دۆگماتیستە گۆرانییەک بخوێنێ و ھەر بۆیە لە دڵی نەتەوەکەیدا ماوە.\nماملێ لە ھونەریشیدا کوردایەتی خۆی دەنواند و جارجار کە بەرھەمێکی لە نەتەوەیەکی دراوسێ وەردەگرت، ڕۆحییەکی کوردانەی پێ دەبەخشی. بۆ وێنە گۆرانییەک کە پێشتر بە فارسی گوترابوو لە دواییدا لەلایەن مامۆستا محمد ماملێ لەسەر شێعری مامۆستا ھێمنی موکریانی گوترابۆوە. مامۆستای ھونەرمەند کاک عزیز شاڕوخ لەم پێوەندییەوە فەرمووبووی:\n<< کاک محمد بە لەوتێکی وەھا مامۆستایانە و بە ھێز بە توانایییەوە گوتوویەتی کە حاڵەتی گۆرانی کوردی و مێلۆدی کوردی داوەتێ >>.\n«لە یادم ناچێ کاتێکی کە ڕەخنەم لە بەرێزیان گرت کە بۆ مێلۆدی ترکیتان بە کوردی وەرگەراندووەتەوە و دەیڵێنەوە؟ بەرێزیان زەردەخەنەیەکییان کرد و فەرموویان: گومانی تێدا نییە کە بەھۆی پێکەوەژیانی میژوویی کورد و تورک و ئەرمەنی لەو ناوچانەدا کە تێیدا دەژین زۆر خاڵی ھاوبەشیان تێدا بەدی دەکرێت، بەڵام بۆچی ئێوە وا بیر ناکەنەوە کە ئەم مێلۆدییانە پێشتر کوردی بوون و کراون بە ترکی یا ئەرمەنی. کە پێی دا ھاتمەوە زانیم کە حەق بە دەستی بەرێزیانە و بێدەنگیم لێ کرد. محەممەد ماملێ سەرەڕای ھونەری مۆسیقا، لە ھونەری خوشویستن و میوانداریش دا، کوردێک و موکرییەکی ڕەسەن بوو، من لە خزمەتیاندا زۆر ھەستم بە خۆشحاڵی کرد و تامم لێ بینی».\nماملێی نیشتمانپەروەر چەندین جاران لەلایەن حکوومەتی دژە مرۆڤی پاشایەتی محمد رضا سوادکوھی[بەستەری مردوو] بە دیل گیرابوو کە زۆرینەی سەرچاوەکان تەنیا باسی زیندانی ورمێ دەکەن، بەڵام ئەو لە شاری مەھابادیش زیندانی دیبوو. جارێکیان لە ڕێکەوتی ٢٩ی ٢ی ١٩٤٧ی زایینی لەسەر ئەوە بەدیل گیرابوو کە شێعری بەناوبانگی لایە لایەی مامۆستا ھەژاری موکریانی بە گۆرانی گوتبوو. یەک لەو بیرەوەرییانەی کە لە مێشکی مامۆستا جعفر ماملێ ناسڕێتەوە ئەوە بوو کە مامۆستا محمد ماملێ پاش ڕووخانی کۆماری سەربەخۆی کوردستان بە دیل گیرابوو. ماملێ ئەو جارەیان لەسەر تاوانی شاردنەوەی ئاڵایەکی کوردستان زیندانی کرابوو کە ھیچکات نەکەوتە دەست ڕێژیمی ایران.\nمامۆستا محمد ماملێ لە ناو کۆمەڵگادا تێکەڵ بە ھەموو خۆشی و ناخۆشی و گرفتەکانی خەڵکی خۆی بوو. ئەو ھەرکات دەگەڵ خەڵک ھاودەرد بوو. کاتێک کە تیمی تۆپێنی پێی فارس و ترکان دەھاتن تا خۆیان لە بەرامبەر قارەمانانی مەھابادی تاقی کەنەوە، ماملێ لە گۆڕەپاندا ئامادە دەبوو و ورەی بە شار و یاریزانان دەدا. خۆی بە ھیچ شێوەیەک پێ زۆر نەبوو و بزەی سەر لێوی پێشکەش بە ھەموو چین و توێژێکی کۆمەڵگا بە گەورەو بچووکەوە دەکرا. کاک ھیوا قارەمانی کە لەم پێوەندییەوە زەحمەتی دیمانەیەکی زۆری کێشاوە، لە زمان دۆستانی نزیکی ئەو ھونەرمەندە نازدارە نووسیوێتی:\n<< تایبەتمەندییەکانی کاک محمد لە باری کەسایەتی ئەو ئینسانەوە ڕوون و ئاشکران….. ئینسانێکی زۆر گەورە بووە، ھەروەھا زۆر بە ڕوحم بووە و سەرەڕای ئەوانە ”عزت نفس”یشی ھەبوو، بە ڕاستی کاک محمد شەڕەف و پیاوەتی خۆی ھیچکات و بە ھیچ قیمەتێک نەفرۆشت >>.\nیەک لەو فاکتەرە گرنگانەی کە لە بنەماڵەی ماملێدا پێویستە سەرنج و بایەخی پێویستی پێ بدرێ، شوێن و کاریگەری ژن لەو بنەماڵە دایە. دایکە حەبیب کە ھەرکات ماملێکان زۆر بە جوانی قسەی لەسەر دەکەن، یەک لە ژنەکانی میرزا سعید ماملێ بوو کە ھیچ منداڵێکیان بە یەکەوە نەبوو. دایکە حەبیب ئەڤینێکی وا ڕاستەقینەی بە منداڵەکانی میرزا سعید بەخشیبوو کە ھەموویان وەک دایکی خۆیان سەیریان دەکرد و حوڕمەتێکی تایبەتییان بۆی ھەبوو. ئەو کەسێک بوو کە پاش کۆچی دوایی میرزا سعیدی دەنگخۆش، یاریدەدەری منداڵەکان بوو تا گۆرانییەکانی باوکیان بە دروستی بڵێنەوە. ڕەخنەگر و ساغکەرەوەیەکی دڵسۆز بوو و توانی منداڵەکان ڕا بھێنێ تا ھونەر و شێوازی ماملێ تەمەن درێژ بمێنێتەوە. ژن بە گشتی لە ناو بنەماڵەی ماملێدا جێگە و پێگەی تایبەت و بەرچاوی ھەیە. ئازادی و بوێری لە فاکتەرە سەرەکییەکانی کچان و ژنانی ئەو بنەماڵەیە بووە. ئەوە ژنانی ناو بنەماڵەی ماملێ بوون کە پشتیوانی بێچاوەڕوانی پەرە سەندنی ھونەری ماملێکان بوون. لە بواری ھەڵوێستی نەتەوەییشەوە وێنە زۆر بۆ ھێنانەوە لە بەر دەستدا ھەیە. بۆ وێنە لە ساڵانی ڕابردوودا تێلێڤیزیۆنی کۆماری اسلامی ایران زۆری ھەوڵ داوە کە یای ئامە، ھاوسەری نیشتمانپەروەری مامۆستا محمد ماملێ دیمانەیەکیان دەگەڵ بکا، بەڵام ئەو لەو پەڕی بوێری و وەفاداری بە ڕێبازی مێرد و باوک و نەتەوەکەی ڕێگەی پێ نەداون کە بچنە خزمەتی.\n میرزا سعید ماملێ دوکانی گۆشتفرۆشی ھەبوو. لە دواییدا چوو لە نێو بازەرگانی تووتنی ناوچە. لەو سەردەمدا تووتنی زۆر شاری دەورووبەر وەک پیرانشار و سەردەشی دەچۆوە مەھاباد. جار جار بەپێی زەمەن و وەرزی تایبەتییەوە کاری کرین و فرۆشی خوری دەکرد بەڵام زۆرتر سەرقاڵی تووتنی ناوچە بوو. ئەم زانیارییانەم لە ھاوڕێ و برای مامۆستا محمد ماملێ، ھێژا کاک جعفر ماملێ وەرگرتووە.\n ھیوای قارەمانی، یادی بەخێر، چاپەمەنی ڕەھرەوی مەھاباد، ١٩٩٩ی زایینی، ژمارەی شابک ٠ی ئەیلوولی ٦٨٠٦–٩٦٤، لاپەڕەی ٢١\n سید محمد صمدی، نگاھی بە تاریخ مھاباد، انتشارات ڕھرو مھاباد، چاپ اول، ١٩٩٤، لاپەڕەی ٣٨٢\n ھیوای قارەمانی، یادی بەخێر، چاپەمەنی ڕەھرەوی مەھاباد، ١٩٩٩ی زایینی، ژمارەی شابک ٠ی ئەیلوولی ٦٨٠٦–٩٦٤، لاپەڕەی ٢٢\n سید محمد صمدی، نگاھی بە تاریخ مھاباد، انتشارات ڕھرو مھاباد، چاپ اول، ١٩٩٤، لاپەڕەی ٣٨٤\n محمد حسن احمد، بازی بێران یا ژیان و گۆرانییەکانی محەممەدی ماملێ، بەرگی یەکەم، ١٩٨٣ بغداد، چاپخانەی الحوادث، لاپەڕەی ٨\n محمد حسن احمد، بازی بێران یا ژیان و گۆرانییەکانی محەممەدی ماملێ، بەرگی یەکەم، ١٩٨٣ بغداد، چاپخانەی الحوادث، لاپەڕەی ٧\n ھیوای قارەمانی، یادی بەخێر، چاپەمەنی ڕەھرەوی مەھاباد، ١٩٩٩ی زایینی، ژمارەی شابک ٠ی ئەیلوولی ٦٨٠٦–٩٦٤، لاپەڕەی ٢٨\n لە چەند سەرچاوەیەکدا خوێندبوومەوە کە گوایە مامۆستا محمد ماملێ لە گەڕەکی ئەرمەنیان (یەک لە گەڕەکەکانی شاری مەھابادە) لە دایک ببوو. مامۆستا جعفر ماملێ لەم پێوەندییەوە فەرمووی کە ئەوان بە منداڵیش بە گەڕەکی ئەرمەنیانیان نەدەزانی و خۆی و کاک محمد لە گەڕەکی خڕێ لەدایکبوون. محمد حسن احمد کە ھۆگرێکی مامۆستا ماملێ بووە لە زمانی خۆیەوە ھەمان زانیاری بڵاو کردووەتەوە. ھێژا ھیوا قارەمانی و ڕێزدار سید محمد صمدی بە ھەمان شێوە لە نزیکەوە خودی مامۆستا محمد ماملێیان بە دەیانجار بینیبوو کە ئەوانیش لە پەرتووکەکانی خۆیاندا ھەر ئاماژەیان بە گەڕەکی خڕێ کردووە.\n بڕوانە ژمارە ٥٩ی گۆڤاری مەھاباد کە لە ساڵی ٢٠٠٦ی زایینی دەرچوو، ھەروەھا بڕوانە لاپەڕەی ٣٣٥ی پەرتووکی کورد و کوردستان نووسینی کمال مظھر، ڕحیم سابیریش ڕەوانشاد محمد مەولودی وەک یەک لەو نیشتمانپەروەرە کوردانە ھەڵبژاردووە کە پەرتووکی خۆی پێ پێشکەش کردووە. بڕوانە ڕەحیم سابیر، حکوومەتی میللی کوردستان، چاپەمەنی چوارچرا، چاپە یەکەم، سلێمانی ٢٠١١\n بۆ زانینی بەشێک لە ڕاستییەکانی کۆماری کوردستان بڕوانە نامیلکەیەک کە نووسەری ئەم دێڕانە لە ڕێکەوتی دووی ڕێبەندانی ٢٠١٢ی زایینی بڵاوی کردووەتەوە.\n ئەم زانیارییەشم لە ڕووی یادداشتەکانی خۆم نووسیوەتەوە کە کاک سمایلی ماملێ بڵاوی کردبۆوە. ناوبراو خۆی زانیارییەکەی لە ژمارەی ١٥ی ڕۆژنامەی پەیام وەرگرتبوو کە بە بۆنەی چلەی ماتەمینی محمد ماملێ لەژێر ناوی شینگێڕی بڵاو ببۆوە.\n گیانبەخت کاک نەجات ماملێ یەکەم کوڕێک بوو کە لە ژیانی ھاوبەشی یای آمین (ئامە) و مامۆستا محمد ماملێ لە ساڵی ١٩٦٦ی زایینی بەرھەم ھات. لە سەردەمێکدا کە کۆماری اسلامی ایران تەواوی زەختی خۆی بۆ سەرکوت و بە فەرمی نەناساندنی پرسی کورد بەکار دەبرد، سەرچاوەی ژیانی زۆر کورد لە ڕۆژھەڵاتی کوردستان کەوتبوو ژێر مەترسییەوە. لەو کاتەدا کاکە نەجات دەگەڵ ئامەی قارەمان و بوێر دوکانی بەڕێوە دەبرد و حوڕمەتی ماملێی ناوداریان دەپاراست کە ئامادە نەبوو بە ھیچ شێوەیەک ڕووی خۆش بە حکوومەتی ناوەندی نیشان بدا. ماملێی کوردان میوانی لە ھەموو کوردستانەوە بۆ دەچوو و لەو سەردەمدا گیانبەخت کاک نەجات و یای ئامە ھەموو ھەوڵی خۆیان دا تا ناوداری دەنگخۆشی کورد لە لای میوانەکانی ھەست بە شەرم نەکا. کەسێک کە باوکی ماملێی نەتەوەیی بێ و لە دایکێکی وا قارەمان و قارەمانزادە بووبێ، ئاسایییە کە خاوەن پەروەردەیەکی نەتەوەییش دەبێ. ئەو دەگەڵ کۆمەڵێک پەپوولەی جوانی دیکە تەنیا بە تاوانی کوردبوونیان لە ساڵی ١٩٨٢ی زایینی ئێعدام کران. ئەوەی کە دەورووبەری لە سەری دەیگێڕنەوە تەنیا باس لە ژێری و وشیاری و لەسەرەخۆیی ئەو گیانبەختەیە. ئێعدامکردنی کاک نەجات ماملێ کاریگەری زۆری لەسەر بنەماڵەی ماملێ و ھونەر دانا. ڕۆحی شاد بێ و یادی ھەر بە خێر.\n سیستەمی جەنایەتکار بۆ پێناسەکردنی حکوومەتی کۆماری اسلامی ایران بە شێوەی فەرمی لەلایەن دادگای میکۆنووس بەکار بردراوە. بەھۆی ئەوە کە ئەم دادگایە شرعییەتی نێونەتەوەیی ھەبووە، ھەر بۆیە لێرە بە پێویست زانراوە کە ئەم دەستەواژەیە بەکار ببردرێت.\n ھیوای قارەمانی، یادی بەخێر، چاپەمەنی ڕەھرەوی مەھاباد، ١٩٩٩ی زایینی، ژمارەی شابک ٠ی ئەیلوولی ٦٨٠٦–٩٦٤، لاپەڕەی ١٧\n ترکێکی دانیشتووی آذربایجان کە لێکۆڵەری مێژوویی بوو، بۆ یەکەمجار ناسناوی ”پھلوی” بۆ خۆی ھەڵبژارد و بە ناوی محمود پھلوی ژیانی دەکرد. ناوبراو لە یەکەم ژمارەی گۆڤاری پروین کە لە ساڵی ١٩١٥ی زایینی بڵاو بۆوە، بابەتێکی بە ناوی ”محمود پھلوی” لەسەر کتێبخانەی اسکندرییە بڵاو کردەوە. ساڵی ١٩٢٤ی زایینی لەلایەن زۆردارێکی حکوومەتی بە ناوی ”فرج اڵڵەخان بھرامی” نامەیەک بە دەستی ”محمود پھلوی” گەییشت و بە ڕاشکاوی فەرمان درابوو کە چیتر بۆی نییە ناسناوی پھلوی بەکار ببا. ئەو بڕیارەش لەلایەن رضا سوادکوھی پاشای ئەوکاتی ایران درابوو کە ناسناوی پھلوی بۆخۆی ھەڵبژاردبوو و حەزی نەدەکرد کەس ئەو ناوە بەکار ببا. محمود پھلوی بەم ھۆیەوە ناوی خۆی وەک ناسناویش بەکار برد و بە ناوی ”محمود محمود” درێژەی بە ژیان و نووسین دا. بنەماڵەی سوادکوھی لە شێواندنی مێژووی نەتەوەکانی ناو ایراندا بە بنەڕەتی کاریان کرد و ھەوڵی شاردنەوەی زۆر ڕاستییان دا. ئێمە لە نووسیندا ھەوڵ دەدەین کە بەپێی ڕاستییەکان مێژوو بخەینە بەر چاوی جەماوەر و ھەر بۆیە ناسناوی سوادکوھی بۆ ئەو باوک و کوڕە ڕاسیست و دیکتاتۆرە بەکار دەبەین کە لە ڕەچەڵەک و ڕاستییەکانی ژیانیان نزیکترە. یەک لە پەرتووکە بە نرخەکانی ”محمود محمود” لەژێر ناوی ”تاریخ روابط سیاسی ایران و انگلیس در قرن نوزدھم” لە ھەشت بەرگاندایە کە لەو پەرتووکەدا لەسەر بەکرێگیراوی ئەو باوک و کوڕە کەمی نەدرکاندووە. بۆ زانیاری زێدەتر لەم پێوەندییەوە بۆ وێنە بڕواننە نووسینەکانی دوکتوور فریدون آدمیت و محمود کثیرایی و علی دھباشی\n ھیوای قارەمانی، یادی بەخێر، چاپەمەنی ڕەھرەوی مەھاباد، ١٩٩٩ی زایینی، ژمارەی شابک ٠ی ئەیلوولی ٦٨٠٦–٩٦٤، لاپەڕەی ٢٠ - See more at: http://www.mamle.net/?page_id=35#sthash.2drXcG08.dpuf ٦ی حوزەیرانی ٢٠١٧ لە وەیبەک مەشین، ئەرشیڤ کراوە.\nمحەممەدی ماملێ، کوڕی میرزا سەعیدی ماملێ (مام عەلی) لە ساڵی ١٩٢٥ لە بنەماڵەیەکی ھونەرمەند و نیشتمانپەروەر، لە گەڕەکی ھەرمەنییانی مەھاباد لەدایکبوو. میرزا سەعید ھەرچەند نەخوێندەوار بووە، بەڵام بەھۆی ھونەری دەنگخۆشی و مەقامزانی و شێعرخوێنی (بەتایبەت شێعرەکانی وەفایی) لە کۆڕەکانی عارفانەی خانەقای شەمزینان، ڕێز و حورمەتێکی زۆری لێ گیراوە و لە گەڕەک و دەر و بازاڕ بە میرزا ناوی براوە.\nلە زۆر کەسی بەتەمەنی ناوچەی موکریان بیستراوە، سەعیدی ماملێ دەگەڵ ھونەرمەندی بەناوبانگ سەید عەلی ئەسغەر کوردستانی کە لە ساڵی ١٩٣٢ دا ھاتووەتە موکریان و لە باغی میرزا شەریفی حاجی ڕەشید، بۆ خەڵکی مەھاباد گۆرانی گوتووە، بەشدار بووە. محەممەد حەمەباقی نووسەری کتێبی «سەید عەلی ئەسغەر کوردستانی» دەڵێ:\nحاجی غەنی چایچی بۆمی گێڕایەوە کە جگە لە سەعیدی ماملێ، سێ گۆرانیبێژی تری مھابادی، بە ناوی عەبدوڵلا ڕەش، کەوێ جوو و حسەینی قاقی گۆرانییان لەگەڵ سەید عەلیئەسغەر وتووە. سەید عەلیئەسغەر لە ڕادەبەدەر ڕێزی بۆ ئەم گۆرانیبێژانە دادەنا؛ بەتایبەتی بۆ سەعیدی ماملێ.\nلەم بارەیەوە محەممەدی ماملێ دەگێڕێتەوە کە:\nھەر جارەی سەعیدی ماملێ بەندێکی خۆشی گۆرانی وتووە، سەید عەلیئەسغەر لە جێی خۆی ھەڵساوە و سەعیدی ماملێی ماچ کردووە.\nمحەممەدی ماملێ خۆی لە بارەی میرزا سەعیدی باوکیدا گوتوویە:\nھەرچەند بنەماڵەی ماملێ بە تێکڕایی ھونەرمەند و دەنگخۆش و گۆرانیبێژن، بەڵام محەممەدی ماملێ ھونەرمەندێکی دەگمەن و ھەڵکەوتە بوو کە لە دوای میرزا سەعیدی باوکی و ھەروەھا میرزا حوسێنی برای کە دە ساڵێک لە خۆی گەورەتر بووە، توانی وەک بەرپرس و نوێنەری ھونەریی ئەو بنەماڵەیە، بۆ ماوەی پەنجا ساڵ، مەقام و گۆرانی کوردی برەو و ڕەواج پێبدا. حامیدی کاکیلی یەکێک لە نیزیکترین دۆستانی محەممەدی ماملێ لەو بارەیەوە دەڵێ:\nناکرێ بڵێین بنەماڵەی ماملێ لە چ کاتێکەوە و لە کوێوە دەستیان پێکردووە. ئەوانە ژن و پیاویان دەنگخۆش بووە وەک ماسی وابوون ھەر وەختێکی دە ئاو ھاویشتراون مەلەزان بوون. محەممەدیش ھەروەتر ناتوانین بڵێین بە چ ئاھەنگێک و لە کوێوە دەستی پێکردووە. تەنانەت بەشێک لەو بنەماڵە کە لە کوردستانی عێراق نیشتەجێن دەنگیان خۆشە. بە گشتی ئەو بنەماڵەیە، لە مام عەلی و مام سەعید ڕا بگرە ھەتا میرزا حوسێن و محەممەد و ئەوانی تر بەھۆی دەنگەکەیانەوە دەگەڵ ھەموو بەزم و خۆشی و دانیشتنەکی ئەو شارە و ئەو ناوچەیە تێکەڵاو بوون بەتایبەت ئەودەم کە وەک ئێستا مەحدودییەت نەبوو.\nزۆر کەس لەسەر ئەو باوەڕەن کە ماملێ بێجگە لە کەسایەتی کۆمەڵایەتی و کوردایەتی خۆی، ھونەرمەندێکی ڕەسەن و خاوەن قوتابخانەیە. سەبارەت بە ماملێ دەیانگوت: "زۆر بەجێ و ڕێ گۆرانی دەڵێ". ڕاستە، دەنگخۆشیی بەھرەیەکی دایکزایییە، بەڵام با بزانین چ ھۆکارێک محەممەدی ماملێی بەو پلەیە گەیاند و نێویان لەسەر چڵەپۆپەی ھونەری مەقام و گۆرانی کوردیی نەخشاند.\nماملێ ھەر لە سەردەمی لاوییەوە وەک ھونەرمەندێکی ئازادی خواز و خەڵکخۆشەویست، دەرکەوتووە و بەپێی ئەرکی کۆمەڵایەتی و کوردایەتی، خۆی پێگەیاندووە. لەگەڵ ھیچ دارودەستە و تاقمێکی سەرەڕۆ و زۆردار دانووی نەکوڵاوە و لە ئەستەمترین قۆناخەکانی ژیاندا، وەک بولبولێکی خوشخوێن، سەری لە ھەموو ھەوار و کوێستانەکانی کوردستان داوە و مزگێنی شادی و ئازادی بۆ ڕێڕەوانی ئەوین ھێناوە. لە ڕۆژانی خۆشیدا بە بەستە و گۆرانی، بەزم و کۆڕی ھاوقەتارانی ڕازاندووەتەوە و لە ڕۆژانی تەنگانەشدا بە قەتار و لایلایە خەڵکی لاواندووەتەوە. ماملێ بێجگە لە کوردایەتی، سەربازی ھیچ ڕێبازێکی ئیدەئۆلۆژی نەبوو؛ ئەو تەنیا گیانبازی گەلەکەی بوو.\nلە زۆربەی ئەو وڵاتانەی کە دەسەڵاتی سیاسی لە دەست تاقمێکی خۆبەخودازانی ھیچنەزان دایە، زۆر بە دەگمەن ھەڵدەکەوێ کە ھونەرمەند بتوانێ لەنگەری خۆی لە نێوان دەسەڵات و خەڵکدا ڕابگرێ و بە پووڵ و پارە ھەڵنەفریوێ و ھەڵە نەڕوات؛ ماملێ چ وەک کەسایەتی کۆمەڵایەتی و چ وەک کەسایەتی ھونەری، ھەم لە ڕێژیمی پاشایەتی (ڕەزاخان ١٩٢٥١٩٤١ و محەممەدڕەزا پەھلەوی ١٩٤١١٩٧٩) دا و ھەم لە ڕێژیمی مەلایەتی (١٩٧٩... ؟) دا، توانی بە شێوەیەکی گونجاو، نە تەنیا ئەو لەنگەرە ڕابگرێ، بەڵکوو وەک ھونەرمەندێکی ئازادی خواز و گەلنەواز لە ساڵی ١٣٤٧(١٩٦٨) لە بەندیخانە بکرێت. بە ڕاشکاوی دەتوانین بڵێین کە ماملێ لە بارودۆخێکی زۆر تایبەتیی کوردستاندا، وەک ھێمای نواندنی بەشێک لە فەرھەنگی خۆڕاگری و سەرزیندوویی گەلی کورد کە لە زۆربەی گۆارانییەکانیدا ڕەنگی داوەتەوە، ھەمیشە چقڵێک بووە لە چاوی نەیاران و دژبەرانی گەلەکەی. ھەربۆیەش، ھەر بەستە و گۆرانییەکی کە ماملێ دەیگوت و دەیخوێند، بۆ ئەوەی بزانرێ چ مەبەست و ڕەمز و ڕازێک لە گۆرانییەکانیدا حەشاردراوە، لەلایەن ساواکی مەھابادەوە، بە وردی سەرنجی دەدرایە. ھەڵبەت ماملێش ئەو کەسە نەبوو کە لە خۆڕا بیانوو بداتە دەست ساواک، زۆر عاقڵانە و ھونەرمەندانە ھەڵسوکەوتی دەکرد و بە شێوەیەکی زۆر مەنتیقی تەقییەی ھونەریی بەکاردەبرد.\n^ ئ ا ب پ کتێبی: بازی بێریان، ژیانی و گۆرانییەکانی محەممەدی ماملێ. کۆکردنەوە و ئامادەکردنی: محەممەد حەسەن ئەحمەد. بەرگی یەکەم ١٩٨٣\nبەستەر بۆ گۆرانییەکانی مامۆستا ماملێ[دەستکاری]\nوەرگیراو لە «https://ckb.wikipedia.org/w/index.php?title=محەممەد_ماملێ&oldid=950276»\nئەم پەڕەیە دواجار لە ٢٢:٤٠ی ٢ی حوزەیرانی ٢٠٢٢ نوێ کراوەتەوە.


سى ئاى ئەى و شەڕى دژە تیرۆریزم — Central Intelligence Agency\n"من بەدڵنياييەوە دەڵێم كە بێ گومانم لە وەی كە لە ناو بردنى تيرۆريستێكی ژمارە يەك لەجيهاندا ئاستى ئاسايشى ئەمڕۆ زياتر بێت لە وكاتەی كە لەژياندا بوون، بەڵام من لە هەمان كاتدا لەوبروايەدا نيم كە كارێكي شايستە بێت وابيركەينەوە كەبەكوشتنی ئوسامە بن لادن، ئە لقاعدە لەناو بچێت. مەترسی ئە لقاعدە هە ر وە كو خۆی ماوە تەوە، هەروەكو جاران هەوڵو تەقەلايانە بۆ هێرشكردنە سەر وڵاتەكەمان ، هەروەها لەوبڕوايە شدام كەدەبێ هەميشە هۆشياربين و بەردەوام لە ململانێبين بۆ زاڵبوون بەسەر ئەو جۆرە كەسانە، ئێمە زيانی گەورەمان پێ گەياندون بەڵام دەبێ بروخێن و بەسەرياندا زاڵبين."\nووتەى بەڕێوەبەری هەواڵگری ناوەندی لیۆن پانیتا، چاو پێكەوتن لە گەڵ بڵاوكراوەی دەنگوباسی شەوانەی كەناڵى (ئێن بى سى) لەڕێكەوتی ٣ -٥-٢٠١١\n- لێدوانی لیۆن پانیتا بەڕێوەبەری هەواڵگری ناوەندی لە سەر کوشتنی ئوسامە بن لادن لە ڕێکەوتی ٢ -٥- ٢٠١١ بو گشت کارمەندانی بەرێوەبەرایەتی پێشکەش دەکات.\n- لە ١٩ -١٠- ٢٠١٠ ووتاری بەڕێوەبەری دەزگای هەواڵگری ناوەندی بۆ كارمەندان لە لایەن بەڕێوەبەر لیۆن پانیتاوە لە سەر پەند وەرگرتن لەبارەی كارەساتەكەى خۆست پێشکەش کرا.\n- لێدوان بۆ كارمەندانی بەڕێوەبەری دەزگای هەواڵگری ناوەندی لە ڕێکەوتی ١٠-٩- ٢٠١٠ لە لایەن لیۆن پانیتا، لە سەر یادكردنەوەی كارەساتى ١١ی ئەیلول.\n- لە ڕێکەوتی ٧ -٦- ٢٠١٠ سی ئای ئەی رێزو نەوازش لە ھاوكارە قوربانیەكانی دەگرێت.\n- لە ١٦ -٢-٢٠١٠ سەرۆك ئۆباما و بەڕێوەبەری دەزگای هەواڵگری ناوەندی لیۆن پانیتا بە بۆنەی ڕێوڕەسمی ڕۆژی یادكردنەوەی کوژراوانی سی ئای ئەی لە ڕێکەوتی ٥ -٢-٢٠١٠بەم بۆنەیەوە وتاريان پێشکەش کرد.\n- لە ١١ -١-٢٠١٠ بابەتی ڕاو بۆچونی بەڕێوەبەر لیۆن پانیتا لە سەر ھێرشی تیرۆریستی لە ئەفغانستا ندا.\n- لە ڕێکەوتی ٣١ -١٢- ٢٠٠٩ لێدوان لە سەر قوربانیانی سی ئای ئەی لە ئەفغانستان کرا .\n- لە ڕێکەوتی ١٠ -٩-٢٠٠٩ لێدوان لە لایەن بەڕێوەبەری دەزگای هەواڵگری ناوەندی لیۆن پانیتا بۆ كارمەندان بەڕێوە چوو لە سەر کارەساتی ١١ی ئەیلول.\n- لە ١٤ -١١- ٢٠٠٨ تێبینی لە سەر ووتارەکان لە لایەن بەڕێوەبەری دەزگای هەواڵگری ناوەندی مایكل ھایدن لە ئەنجومەنی ئەتڵانتیك لە ١٣-١١- ٢٠٠٨ وترایەوە.\n- لە ٧-٩- ٢٠٠٧ تێبینی لە سەر ووتارەکان لە لایەن بەڕێوەبەری دەزگای هەواڵگری ناوەندی مایكل ھایدن بۆ ئەنجومەنی پەيوەنديەكانى دەرەوە، بڵاوكراوەتەوە بە ڕەزامەندى ئەنجومەنی پەيوەنديەكانى دەرەوە.\n- لە ١١ -١- ٢٠٠٧ ووتارى بەڕێوەبەری دەزگای هەواڵگری ناوەندی بۆ دەستەى سيناتۆرەكان بۆ هەواڵگری.\n- لە ١٥ -١١- ٢٠٠٦ ووتارى بەڕێوەبەری دەزگای هەواڵگری ناوەندی مایكل ھایدن بۆ دەستەى سيناتۆرەكان بۆ كاروبارى سەربازى دەربارەى بارى ئێستاى عێراق وئەفغانستان.\n- لە ١٦-٢- ٢٠٠٥ ووتارى بەڕێوەبەری دەزگای هەواڵگری ناوەندی پۆرتەر گاس دەربارەى تەنگ وچەڵەمەکانى هەواڵگری نێودەوڵەتى ٢٠٠٥ : گەيشتن بەئامانجە گرانە دوور خايەنەكان بە بەكاركردنى ستراتيجيە دوور خايەنەكان، لە بەردەم دەستەى سيناتۆرەكان بۆ كاروبارى هەواڵگری.\n- لە ٤-٦- ٢٠٠٤ ووتار لە لايەن پۆڵ پيلار لە بڵاوكراوەكانى نيۆرك تايمز بە ناونيشانى پينەكردن چارەسەر نيە.\n- لە ٤-٤- ٢٠٠٤ ووتارى بەڕێوەبەری دەزگای هەواڵگری ناوەندی جۆرج تێنەنت لە بەردەم ئەنجومەنی نيشتمانى بۆ پەلامارى تيرۆريستى بۆ سەر ئەمريكا.\n- لە ٢٤-٣- ٢٠٠٤ ووتارى دەمى بەڕێوەبەری دەزگای هەواڵگری ناوەندی جۆرج تێنەنت لە بەردەم ئەنجومەنی نيشتمانى بۆ پەلامارى تيرۆريستى بۆ سەر ئەمريكا، وەك پێشكەشكرا.\n- لە ٢٤-٣- ٢٠٠٤ ووتارى نووسراوى بەڕێوەبەری دەزگای هەواڵگری ناوەندی جۆرج تێنەنت لە بەردەم ئەنجومەنی نيشتمانى بۆ پەلامارى تيرۆريستى بۆ سەر ئەمريكا.\n- لە ٣-٦- ٢٠٠٣ تيرۆريست و كەرەسەى كيمياوى وبايولۆجى وتيشكدەرو ئەتۆمى، كەرەسە و كاريگەرى.\n- لە ٣-٦- ٢٠٠٣ جێگەى گەڕۆك بۆ دروستكردنى چەكى بايولۆجى عێراقى\n- لە ٢٦-٢- ٢٠٠٣ بانگەشەى وينستون وايلى سەرۆكى گروپى بەڕێوەبردن لە ناوەندى مەترسى تيرۆريستى و هاوكارى بەڕێوەبەری دەزگای هەواڵگری ناوەندی بۆ ئاسايشى ناوخۆ لە بەردەم ئەنجومەنی سيناتۆرەكان بۆ كاروبارى دەوڵەتى، وەك ئامادە كراوە بۆ بڵاوكردنەوە.\n- لە مانگى٢- ٢٠٠٣ دا ستراتيجى نيشتمانى بۆ دژە تيرۆر\n- لە مانگى١- ٢٠٠٣ هاوڵاتيان كردنە مەترسيەوە، بەكارهێنانى هاوڵاتيان وەك قەڵغان لەلايەن سەدام حسين.\n- لە ١١-٢- ٢٠٠٢ ووتارى بەڕێوەبەری دەزگای هەواڵگری ناوەندی جۆرج تێنەنت لە بەردەم ناوەندی نيكسن بۆ خەڵاتكردنى كارامەكان.\n- لە ١٧-١٠- ٢٠٠٢ ووتارى نووسراوى بەڕێوەبەری دەزگای هەواڵگری ناوەندی لە بەردەم ئەنجومەنی بەشدارى لێپرسينەوە.\n- لە ١٨-٦- ٢٠٠٢ ووتارى نانهێنى بەڕێوەبەری دەزگای هەواڵگری ناوەندی جۆرج تێنەنت لە بەردەم ئەنجومەنی نيشتمانى بۆ پەلامارى تيرۆريستى بۆ سەر ئەمريكا.\n- لە ٢٦-٩- ٢٠٠١ ووتەى بەڕێوەبەری دەزگای هەواڵگری ناوەندی جۆرج تێنەنت وسەرۆك جۆرج بووش بۆ كارمەندانى دەزگای هەواڵگری ناوەندی.\n- لە ١٤-٩- ٢٠٠١ ووتەى بەڕێوەبەری دەزگای هەواڵگری ناوەندی جۆرج تێنەنت بۆ ڕۆژى نوێژكردن و بيرهێنانەوە.\n- لە ١٢-٩- ٢٠٠١ ووتەى بەڕێوەبەری دەزگای هەواڵگری ناوەندی بۆ كارمەندانى دەزگای هەواڵگری ناوەندی.\nPosted: Dec 18, 2012 10:56 AM\nLast Updated: Dec 18, 2012 04:29 PM


ئەم خۆراکانە زیان بە مێشک دەگەیەنن | KURDPLAT\nئەم خۆراکانە زیان بە مێشک دەگەیەنن\nکوردپلات 8/21/2020 07:47:00 م ليست هناك تعليقات\nمێشک گرنگترین ئەندامی لەشە، ڕاستە چەند ئەندامێکی گرنگی تر هەن کە مرۆڤ بێ ئەوان ناتوانێت بژی، بەڵام مێشك کۆنتڕۆڵی هەموو ئەوانی لەدەستدایە.\nنەک هەموو کات تەنها هۆکارە بۆ لێدانی دڵ و هەناسە وەرگرتنی سییەکان، بەڵکو هەڵگر و خەزێنەی هەموو ئەو شتانەیە کە مرۆڤی لێ پێکهاتووە، هەموو بیرکردنەوەکانت، هەستەکانت، ئەو یادەوەرییانەی لە مێشکەوە دێن یاخود لەوێدا دەژین.\nلە بابەتێکدا ماڵپەڕی "organicwelcome" ئاماژەی بە چەند خۆراکێک کردووە، کە دەتوانن زیان بە تەندروستیی مێشک بگەیەنن، لەوانە:\n- چەورییە دەستکاریکراوەکان\nهەواڵە خۆشەکە ئەوەیە هەموو چەورییەکان زیانبەخش نین، بەڵام جۆرێکی تایبەت کە پێیان دەوترێت چەوری گۆڕاو، زیان بە مێشك دەگەیەنن، ئەم چەورییانە بە سروشتی لە بەرهەمی ئاژەڵاندا هەن، وەک گۆشت و شیرەمەنییەکان. بەڵام ئەمانە ڕاستەوخۆ زیانیان نییە، بەڵکو بە گۆڕینیان بۆ چەوریی دەستکرد لە کارگەکاندا و بەکارهێنانی لە هەموو خۆراکە ئامادەکراو و لەقوتونراوەکاندا، پێیشیان دەوترێت چەورییە هایدرۆجین کراوەکان.\nلە خواردنەکانی وەک ڕۆنی ئامادەکراوی ئاژەڵ، کەرەی چەوری ئاژەڵ، خواردنە کوڵاوە ئامادەکراوەکان، چپس و بسکیتەکان، ژەمە بەستوو و لەقوتونراوەکان، ئەو خواردنەوانەی کرێمیان تێدایە. بە گشتی هۆکارن بۆ لەبیرچوونەوە، ئەلزەهایمەر، لاوازیی بیرکردنەوە، هۆکاری نەخۆشییە جەستەییەکان و جۆری دووی شەکرە و بەرزەپەستانی خوێن و بەرزیی کۆلیسترۆڵن.\n- خواردنەوە شیرینکراوەکان بە شەکر\nوەکو خواردنەوە گازییەکان بە گشتی، خواردنەوە وەرزشییەکان، خواردنەوە وزەبەخشەکان، تەنانەت شەربەتی میوەکان، کە ئامادە دەکرێن.\n- کاربۆهیدراتە پاڵاوتەکراوەکان\nکاربۆهیدراتە پاڵاوتەکراوەکان ئەو بەرهەمانەن کە لە گەنمەوە دروستدەکرێن، لەوانەیە تامێکی شیرینیان نەبێت، بەڵام زۆر بە خێرایی لە لەشدا دەگۆڕێن بۆ شەکر، لەبەرئەوەی لە پرۆسەی پاڵاوتەکردنیاندا هەموو ڕیشاڵ و ماددە خۆراکییە گرنگەکانی گەنمەکە لادەبرێت، ئەم ماددانە بڕێكی زۆر شەکر دەخەنە خوێنەوە و دەبێتە هۆی بەرزبوونەوەی ڕێژەی شەکر لە خوێندا.\n- خۆراکە ئامادەکراو و پێچراوەکان (فاست فوودەکان)\nئەم خۆراکانە هەموو سەرچاوە گرنگەکانی خۆراکەکە لەناودەبەن و دەیگۆڕن بۆ شەکر، چەوری و خوێ. ئەم خواردنانە بوون بە جێگرەوەی خۆراکە تەندروستەکان کە لە ماڵەوە دروستدەکرێن بەهۆی سەرقاڵیی مرۆڤەکانەوە لە ژیانی ئەمڕۆدا.\n- خواردنەوە کحولییەکان\nئەمە سوپرایز نییە کە ئەم جۆرە خواردنەوەیە زیان بە مێشك دەگەیەنێت، ئەمەش بۆ ماوەیەکی بەردەوام لە خواردنەوەی زیان بە مێشك دەگەیەنێت، کەسانی بەکارهێنەر لە زۆربەی حاڵەتەکاندا تووشی کەمیی ڤیتامین B1 دەبنەوە.\n- ماسی دەوڵەمەند بە جیوە\nماسی بە گشتی خۆراکێکی تەندروستە، چەوریی زیانبەخشی کەمە، دەوڵەمەندە بە ئۆمیگا ٣، ڤیتامین B12, زینک ، ئاسن و مەگنیسیۆم. بەڵام هەندێک جۆری ماسی بڕێكی زۆر لە ماددەی جیوەیان تێدایە، کە ماددەیەکی قورسی ژەهراوییە، لە لەشی گیانلەبەراندا دەمێنێتەوە بۆ ماوەیەکی درێژخایەن.\nڕاوچییەکان ئەو ماسیانەیان لا گرنگە کە بۆ ماوەیەکی زۆر ژیاون و بڕێکی زۆر لەم ماددەیەیان تێدایە، ئەمەش چونکە تا زیاتر بژین ماسی بچووکتر دەخۆن، کە ڕێژەیەکی کەمی جیوەیان تێدایە، لەوانە، تــونا، سوۆردفش، قرش، ماسی سەسەختی پرتەقاڵی، ماکەرێلی پاشا، تایەڵ فش.\n- شیرینییە دروستکراوەکان\nئەو ئامادەکراوانەن کە شەکریان تێدا بەکارنایەت، بۆ نمونە شەکری ڕێژیمی و شیرینی، ئەمانە ٢٠٠ جار لە شەکر زیانبەخشترن، لەکاتێکدا کارگەکانی ئەم دروستکراوانە سوێند دەخۆن کە سەلامەتە، بەڵام چەندین توێژینەوە پەیوەندیی کێشەکانی هەرس و ئەم شیرینیانەیان سەلماندووە.\nکاریگەریی زیانبەخشیان لە توانای بیرەوەری و کۆنتڕۆڵکردنی هەستەکاندا هەیە. لە توێژینەوەیەکدا تەنها بۆ ماوەی هەشت ڕۆژ لە بەکارهێنانیان، کۆمەڵێک کەس گۆڕانکاریی لە مەزاج و ئاڵۆزی و هەستی بێتاقەتبوون و خەمۆکییان تیادا دەرکەوت.


"حەشدی شەعبی لەلێواری هەڵوەشاندنەوەیە " - پرس میدیا\nHome سڵایدشۆو عێراق گرنگ هەواڵ "حەشدی شەعبی لەلێواری هەڵوەشاندنەوەیە "\n"حەشدی شەعبی لەلێواری هەڵوەشاندنەوەیە "\nپرس میدیا 4/27/2020 07:58:00 م سڵایدشۆو, عێراق, گرنگ, هەواڵ,\nڕۆژنامەیەكی سەر بە حزبوڵای لوبنانی بڵاویكردەوە، پلانێك هەیە بۆ هەڵوەشاندنەوەی حەشدی شەعبی و کشانەوەی چوار لیوای حەشد كە سەر بە مەرجەعیەتی باڵای شیعەكان بوو سەرەتای پلانەكەیە.\nبەگوێرەی راپۆرتێكی رۆژنامەی "الاخبار" ی سەربەحزبوڵڵای لوبنان كشانەوە گروپی ئیمام عەباس و ئیمام عەلی و لیواكانی ئەڵاو ئەكبەر و پشتیوانانی مەرجەعیەت سەرەتای پلانێكە بۆ هەڵوەشاندنەوەی حەشدی شەعبی.\nباسیلەوەشكردووە، پڕکردنەوەی ئەو بۆشاییەی ئەبو مەهدی موهەندیس بەجێیهێشتووە قورسە لە سەرکردایەتی و بەرێوەبردنی گروپە عێراقییەکان.\nئەوەشیخستووەتەڕوو، لەچەند هەفتەی ڕابردوودا ئەو کێشە شاراوەیە دەرکەوتووە و باس لەحەشدی مەرجەعیەت و حەشدی ویلایە دەکرێت، هەندێکی دیکەش باس لە حەشدی عێراقی و ئێرانی دەکەن.\nرۆژنامەکەی حزبوڵا ئاشكراشیكردووە، لەدوایین سەردانی ئیسماعیل قائانی، جێگرەوەی قاسم سولەیمانی بۆ بەغدا و لە کۆبوونەوی لەگەڵ ژمارەیەک لەسەرکردەکانی حەشدی شەعبی جەختی لەوەکردووەتەوە کە حەشد عێراقییە و تاران نایەوێت دەستوەردان بکات.\nرونیشیكردووەتەوە كە مەیسەم زەیدی، ك فەرماندەی فیرقەی عەباس كە نزیكە لەعەلی سیستانییەوە لەپشتیەوەی ئەو كارەیە و دەیەوێت کارەکەی بەوشێوەیە تەواو بکات کە ڕەتکردنەوەی حەشدی نزیک لە ئێرانە.\nزەیدی و چوار لیوای سەر بە مەرجەعیەت بەبریاری سەرکردەکانی حەشد ناڕازین بۆ دانانی ئەبو فەدەک لە شوێنی موهەندیس، هەندێک دەڵێن زەیدی ساڵی 2018 لەلایەن حەیدەر عەبادی سەرۆکوەزیرانی پێشوەوە بەڵێنی ئەو پۆستەی پێدراوە لە ئەگەری لەکارخستنی موهەندیسدا.\nهەر بەگوێرەی راپۆرتەكەی ڕۆژنامەکە، ژمارەی حەشد کە دەگاتە 164 هەزار چەکدار و کەمدەبێتەوە بۆ 70 هەزار، ئەگەر باڵەکەی زەیدی سەرکەوتوو بێت لە ڕازیکردنی سەرکردەکانی لیواکان و سەرایا سەلام.\nBy پرس میدیا at 4/27/2020 07:58:00 م


ئێران داوای له میسر کرد بریندارانی غه‌زه‌ی بۆ بگوازێته‌وه – زاگرۆس پۆست\nماڵەوە / جیهان / ئێران داوای له میسر کرد بریندارانی غه‌زه‌ی بۆ بگوازێته‌وه\nئێران داوای له میسر کرد بریندارانی غه‌زه‌ی بۆ بگوازێته‌وه\nچوار شه‌ممه 30 ته‌مموز 2014\tجیهان 45 جار خوێنراوه‌ته‌وه\nئێران له رێگه‌ی جێگری عه‌ره‌بی‌و ئافریقایی وه‌زاره‌تی ده‌ره‌وه‌یه داوای له میسر کردووه تا په‌له‌بکات له مۆڵه‌تدان به گواستنه‌وه‌ی یارمه‌تیه‌کانی بۆ که‌رتی غه‌زه‌و هه‌ره‌وا گواستنه‌وه‌ی بریندارانی شه‌ڕ بۆ ئێران به مه‌به‌ستی چاره‌سه‌رکردنیان.\nحسه‌ین ئه‌میرعه‌بدوڵاییان جێگری عه‌ره‌بی‌و ئافریقایی وه‌زاره‌تی ده‌ره‌وه‌ی کۆماری ئیسلامی رایگه‌یاندووه ئه‌وان ناڕه‌زایه‌تیی وڵاته‌که‌یان به دواکه‌وتنی پێدانی مۆڵه‌تی ره‌وانه‌کردنی یارمه‌تیی بۆ غه‌زه‌و هه‌روه‌وا ره‌وانه‌کردنی بریندارانی شه‌ڕ بۆ تاران‌یان گه‌یاندووه‌ته کاربه‌ده‌ستانی وڵاتی میسر.\nبه وته‌ی ناوبراو ئه‌وان پێشتر ناوی 57برینداریان داوه‌ته وڵاتی میسر تا به مه‌به‌ستی چاره‌سه‌ری ره‌وانه‌ی تاران‌یان بکه‌ن، هاوکات 100تۆن شت‌ومه‌ک‌و خواردنیان ناردووه بۆ میسر تا بۆ غه‌زه‌ی به‌ڕێ بکه‌ن به‌ڵام تا ئێستا به‌ڕێ نه‌کراوه.\nبه وته‌ی ماڵپه‌ڕی حکومه‌تیی فارس ئه‌و به‌رپرسه‌ی کۆماری ئیسلامی یه‌کشه‌مه‌ی رابردوو چاوی به ‘سامیح شوکری’ به‌رپرسی هاوتای میسری که‌وتووه‌و له‌گه‌ڵی بۆ ئه‌و پرۆسه‌یه رێکه‌وتووه.\nشایانی باسه تا ئێستا به‌رپرسانی ئێرانی‌و له سه‌رویانه خامنه‌یی به ئاشکرا هه‌ڕه‌شه‌ی له ناوبردنی ئیسراییل‌یان کردووه‌و هه‌ردوولایه‌نی حه‌ماس‌و سه‌رۆکایه‌تی‌و وه‌زاره‌تی به‌رگریی ئیسراییل سووربونی خۆیان له سه‌ر درێژه‌دانی شه‌ڕ راگه‌یاندووه. به‌رپرسانی ئیسراییل له‌و باره‌وه له تازه‌ترین لێدوانیاندا رایان گه‌یاندووه تا له‌ناوبردنی هه‌موو تونێله سه‌ربازییه‌کانی نێوان سه‌حرای سینای میسرو که‌رتی غه‌زه درێژه به شه‌ڕ ئه‌ده‌ن‌و له‌و باره‌وه ئاماده‌یی سه‌ربازییان هه‌یه، له به‌رامبه‌ریشدا لایه‌نی فه‌له‌ستینیی حه‌ماس رای گه‌یاندووه مه‌رجیان بۆ راگه‌یاندنی ئاگربڕ هه‌ڵگرتنی هه‌موو گه‌مارۆکانی سه‌ر که‌رتی غه‌زه‌یه.\nمیسر تا ئێستا کاردانه‌وه‌ی به‌و دووپاکردنه‌وه فه‌رمییه نه‌بووه.